open-index/open-wikipedia-markdown huggingface dataset:
കോളനിവാഴ്ച

സാമൂഹികപരമായും സാമ്പത്തികപരമായും രാഷ്ട്രീയപരമായും ഒരു കോളനിയെ കോളനിവത്കരിച്ച ശക്തികൾ ആധിപത്യം പുലർത്തുന്ന ഒരു സ്ഥിതിവിശേഷമാണ് **കോളനിവാഴ്ച**(Colonialism) എന്ന പദം അർത്ഥമാക്കുന്നത്. പതിനഞ്ചാം നൂറ്റാണ്ട് മുതൽ ഇരുപതാം നൂറ്റാണ്ട് വരെ യൂറോപ്യൻ ശക്തികൾ ലോകത്തിന്റെ വിവിധ ഭാഗങ്ങളിലായി കോളനികൾ സ്ഥാപിച്ച കാലഘട്ടത്തെ വിശേഷിപ്പിക്കാനാണ് പ്രധാനമായും 'കോളനിവാഴ്ച്' എന്ന പദം ഉപയോഗിക്കുന്നത്. 

കോളനിവാഴ്ചയും സാമ്രാജ്യത്വവും പണമാണ്‌ ഏകധനം എന്ന പഴയ സിദ്ധാന്തവുമായി ബന്ധപ്പെട്ടു കിടക്കുന്നു.

## ചരിത്രം

കോളനിവാഴ്ച(colonial stage) എന്ന് വിളിക്കപെടാവുന്ന സംഭവങ്ങൾക്ക് ഒരു നീണ്ട ചരിത്രമുണ്ട്. ചരിത്രാതീതകാലത്ത് ഈജിപ്തുകാരും റോമാക്കാരും ഗ്രീക്കുകാരും കോളനികൾ സ്ഥാപിച്ചിരുന്നു. 'കൃഷിസ്ഥലം' എന്നു അർഥം വരുന്ന  കൊളോണിയ എന്ന ലത്തീൻ പദത്തിൽ നിന്നാണ് കോളനി എന്ന പദം ഉണ്ടായത്. 11-18 നൂറ്റാണ്ടുകളിൽ വിയറ്റ്നാമുകാർ തങ്ങളുടെ രാജ്യത്തിന്റെ തെക്കോട്ടുള്ള പ്രദേശങ്ങളിൽ സൈനിക കോളനികൾ സ്ഥാപിച്ചിരുന്നു. 

ആധുനിക കാലത്ത് കോളനിവത്കരണം തുടങ്ങുന്നത് സ്പെയിനും പോർച്ചുഗലും കടൽ കടന്ന് പുതിയ പ്രദേശങ്ങൾ കണ്ടെത്തി ഈ പ്രദേശങ്ങളിൽ വാണിജ്യകേന്ദ്രങ്ങൾ സ്ഥാപിച്ചതോടുകൂടിയാണ്. 17ആം നൂറ്റാണ്ട് സുര്യനസ്തമിക്കാത്ത ബ്രിട്ടീഷ് സാമ്രാജ്യത്തിന്റെയും ഫ്രഞ്ച് കോളനിവാഴ്ചയുടെയും ഡച്ച് സാമ്രാജ്യത്തിന്റെയും സ്ഥാപനത്തിന് സാക്ഷ്യം വഹിച്ചു. സ്വീഡന്റെയും ഡെന്മാർക്കിന്റെയും ചുരുക്കം ചില കോളനികളും ഈ നൂറ്റാണ്ടിൽ സ്ഥാപിതമായി.

18ആം നൂറ്റാണ്ടിലും 19ആം നൂറ്റാണ്ടിലും കോളനിവത്കരണത്തിന്റെ പ്രചാരണം ഗണ്യമായി കുറഞ്ഞു. ഇതിനു കാരണം അമേരിക്കൻ വിപ്ലവവും ലാറ്റീൻ അമേരിക്കയിലെ സ്വാതന്ത്ര്യത്തിനായുള്ള യുദ്ധങ്ങളുമാണ്. എങ്കിലും ഇതിനു ശേഷം സാമ്രാജ്യങ്ങൾ സ്ഥാപിക്കപ്പെട്ടു. ജർമ്മൻ സാമ്രാജ്യവും ബെൽജിയൻ സാമ്രാജ്യവും ഇതിന് ഉദാഹരണങ്ങളാണ്. 19ആം നൂറ്റാണ്ടിന്റെ അവസാനത്തോടെ ആഫ്രിക്കയ്ക്ക് വേണ്ടി വിവിധ യൂറോപ്യൻ ശക്തികൾ യുദ്ധം ചെയ്യാൻ തുടങ്ങി.

റഷ്യൻ സാമ്രാജ്യവും ഒട്ടോമാൻ സാമ്രാജ്യവും ഓസ്ട്രിയൻ സാമ്രാജ്യവും ഈ കാലഘട്ടത്തിലെ ശക്തികളായിരുന്നുവെങ്കിലും കടൽ കടന്ന് അകലെയുള്ള പ്രദേശങ്ങളിൽ ആധിപത്യം സ്ഥാപിക്കുന്നതിന് പകരം സമീപപ്രദേശങ്ങളെ കീഴടക്കി സാമ്രാജ്യം സ്ഥാപിക്കാനാണ് ശ്രമിച്ചത്. ജപ്പാൻ യൂറോപ്പ്യൻ രാജ്യങ്ങളുടെ മാതൃക പിന്തുടർന്നു സാമ്രാജ്യം സ്ഥാപിച്ചു. സ്പാനിഷ്-അമേരിക്ക യുദ്ധത്തിന് ശേഷം അമേരിക്കയും കോളനികൾ സ്ഥാപിച്ചു, അതോടെ അമേരിക്കൻ സാമ്രാജ്യം എന്ന പദം നിലവിൽ വന്നു.

## കോളനി വാഴ്ച നിർമ്മാർജ്ജനത്തിനുള്ള  അന്താരാഷ്ട്ര ദശകങ്ങൾ
കോളനി വാഴ്ച നിർമ്മാർജ്ജനത്തിനായി ഐക്യ രാഷ്ട്ര സഭ മൂന്ന് അന്താരാഷ്ട്ര ദശകങ്ങൾ ആചരിക്കുന്നതിനായി പ്രഖ്യാപിച്ചിട്ടുണ്ട്. ഒന്നാം കാലഘട്ടം1990മുതൽ 2000 വരെയും രണ്ടാം കാലഘട്ടം  2001 മുതൽ 2010 വരെയും മൂന്നാം ഘട്ടം 2011 മുതൽ 2020 വരെയുമാണ്. 

## അവലംബം

## പുറംകണ്ണികൾ
* Liberal opposition to colonialism, imperialism and empire (pdf)  - by professor Daniel Klein
* 
* ''Globalization (and the metaphysics of control in a free market world)''  - an online video on globalization, colonialism, and control.
കാമറൂൺ ഫ്യൂഷൻ ക്യാമറ

ഹോളിവുഡ് ചലച്ചിത്ര സംവിധായകനായ ജെയിംസ് കാമറോൺ വികസിപ്പിച്ചെടുത്ത 3ഡി ക്യാമറ സിസ്റ്റമാണ്‌ ഫ്യൂഷൻ ക്യാമറാ സിസ്റ്റം. നേരത്തേ ഫിലിം ക്യാമറ ഉപയോഗിക്കുമ്പോൾ രണ്ടുക്യാമറകൾ സമാന്തരമായി അഭിമുഖമായി വയ്ക്കുകയും അവയുടെ മദ്ധ്യഭാഗത്തായി 45 ഡിഗ്രി ചരിച്ചുവച്ചിരിക്കുന്ന രണ്ട് കാണ്ണടികളിൽ തട്ടിവരുന്ന പ്രതിഫലനം ഷൂട്ട് ചെയ്യുകയുമായിരുന്നു. ഡിജിറ്റൽ ക്യാമറ വന്നതോടെ അതുപയോഗിച്ച് കാമറോൺ പുതിയൊരു 3ഡി റിഗ് രൂപപ്പെടുത്തി. ഒരു ക്യാമറ സമാന്തരമായും അടുത്ത ക്യാമറ ലംബമായി മുകളിൽ നിന്ന് തഴേക്കോ താഴെനിന്ന് മുകളിലേക്കോ ഘടിപ്പിച്ച് 3ഡി റിഗ് ഉണ്ടാക്കുകയായിരുന്നു. ഒരു ബീം സ്പ്ലിറ്റർ ഉപയോഗിച്ച് രണ്ട് ക്യാമറകളിലേക്കും ഇമേജുകൾ പതിപ്പിക്കുകയും അങ്ങനെ 3ഡി ഷൂട്ട് സാധ്യമാകുകയും ചെയ്തു. പഴയ രീതിയിലുള്ള റിഗിനെ അപേക്ഷിച്ച് ഫ്യൂഷൻ ക്യാമറാ സിസ്റ്റം കൈകാര്യം ചെയ്യാൻ കൂടുതൽ എളുപ്പമായി.                    
                                                                                                            
## ചിത്രങ്ങൾ
ആൽബർട്ട് നമാത്ത്ജീര

ഓസ്ട്രേലിയായിലെ അരാന്റെ ആദിഗോത്രത്തിൽപ്പെട്ട ചിത്രകാരനാണ് **ആൽബർട്ട് നമാത്ത്ജീര** (28 ജൂലൈ 1902 – 8 ഓഗസ്റ്റ് 1959) (യഥാർഥ നാമധേയം: എലിയ)

## ജീവിതരേഖ
1902 ജൂലൈ 28-ന് ആലിസ് സ്പ്രിങ്ങിനടുത്ത ഹെർമാൻ ബർഗിൽ ജനിച്ചു. 1905-ൽ ഇദ്ദേഹത്തിന്റെ കുടുംബം ക്രിസ്തുമതം സ്വീകരിച്ചതോടെ എലിയ എന്ന പേര് ആൽബർട്ട് എന്നാക്കി മാറ്റി. രണ്ടായിരത്തോളം രചനകൾ നിർവഹിച്ചിട്ടുള്ള  ബാറ്റർബീ എന്ന ചിത്രകാരനായിരുന്നു ഇദ്ദേഹത്തിന്റെ ഗുരുനാഥനൻ. മധ്യ ഓസ്ട്രേലിയയുടെ പ്രകൃതി സൗന്ദര്യത്തെ ആസ്പദമാക്കി വരച്ച ജലച്ചായചിത്രങ്ങളാണ് ആൽബർട്ടിനെ പ്രശസ്തനാക്കിയത്. സെൻട്രൽ ആസ്റ്റ്രേലിയൻ ലാൻഡ്സ്കേപ്പ് (1936), ആജന്റ്സി വാട്ടർ ഹോൾ (1937), റെഡ് ബ്ളഫ് (1938), സെൻട്രൽ ആസ്റ്റ്രേലിയൻ ഗോർഗ് (1940) തുടങ്ങിയവയാണ് ഇദ്ദേഹത്തിന്റെ ആദ്യകാല രചനകൾ. 

1938-ൽ ഇദ്ദേഹത്തിന്റെ ആദ്യ ചിത്രപ്രദർശനം മെൽബണിലെ ഫൈൻ ആർട്സ് സൊസൈറ്റിയിൽ നടന്നു. ഇദ്ദേഹത്തിന്റെ ആദ്യനാല്പത് ചിത്രങ്ങളുടെ പ്രദർശനമായിരുന്നു അത്. പിന്നീട് സിഡ്നിയിലും അഡലൈഡിലും ഇദ്ദേഹത്തിന്റെ ചിത്രപ്രദർശനങ്ങൾ സംഘടിപ്പിക്കുകയുണ്ടായി. ഇക്കാലയളവിനിടയിൽ ആൽബർട്ടിനെ നിരവധി അംഗീകാരങ്ങളും പുരസ്കാരങ്ങളും തേടിയെത്തി. 1953-ൽ എലിസബത്ത് രാജ്ഞിയുടെ കൊറോണേഷൻ മെഡൽ നല്കി ഇദ്ദേഹത്തെ ആദരിച്ചു. 1950-ൽ വില്യം ഡാർഗിയുടെ ചിത്രത്തിന് ഇദ്ദേഹത്തിന് ആർക്കിബാൽഡ് പ്രൈസ് ലഭിച്ചു. 1955-ൽ ന്യൂസൌത്ത് വെയിൽസിലെ റോയൽ ആർട്ട് സൊസൈറ്റി വിശിഷ്ടാംഗത്വം നല്കി. നിരവധി വിവാദങ്ങളിലും പ്രതിസന്ധികളിലും ഇദ്ദേഹം അകപ്പെട്ടിട്ടുണ്ട്. നീണ്ട നിയമപോരാട്ടത്തിനൊടുവിൽ, 1957-ൽ മാത്രമാണ് ഇദ്ദേഹത്തിന് ഓസ്ട്രേലിയൻ പൗരത്വം ലഭിച്ചത്. അക്കാലത്ത് അരാന്റെ വിഭാഗത്തിൽപ്പെട്ടയാളുകൾക്ക് പൗരത്വം ലഭിച്ചിരുന്നില്ല. ഓസ്ട്രേലിയയിലെ മിക്ക ആർട്ട് ഗ്യാലറികളിലും ഇദ്ദേഹത്തിന്റെ ചിത്രങ്ങൾ പ്രദർശിപ്പിച്ചിട്ടുണ്ട്. ഇദ്ദേഹത്തെക്കുറിച്ച് മൂന്നു ചലച്ചിത്രങ്ങളും ഇറങ്ങിയിട്ടുണ്ട്. 1959 ഓഗസ്റ്റ് 8-ന് ആലീസ് സ്പ്രിങ്ങിൽവച്ച് ന്യുമോണിയ ബാധിച്ച് അന്തരിച്ചു. 

## അവലംബം
*
*Biography - Australian National Botanic Gardens

## പുറത്തേക്കുള്ള കണ്ണികൾ
*Seeing the Centre: The art of Albert Namatjira 1902-1959, a National Gallery of Australia travelling and online exhibition
*Albert Namatjira photograph collection, National Library of Australia
*Namatjira's works in the National Gallery of Australia

വർഗ്ഗം:1902-ൽ ജനിച്ചവർ
വർഗ്ഗം: 1959-ൽ മരിച്ചവർ
വർഗ്ഗം:ജൂലൈ 28-ന് ജനിച്ചവർ
വർഗ്ഗം:ഓഗസ്റ്റ് 8-ന് മരിച്ചവർ

വർഗ്ഗം:ഓസ്ട്രേലിയൻ ചിത്രകാരന്മാർ
അടിയന്തിരം കെട്ടൽ

തിരുവിതാംകൂർ-കൊച്ചി സംസ്ഥാനങ്ങളിൽ പ്രവർത്തിച്ചിരുന്ന അഞ്ചൽ ഡിപ്പാർട്ടുമെന്റിൽനിന്നും ചില പ്രത്യേക എഴുത്തുകൾ മേൽവിലാസക്കാരന് വേഗം എത്തിച്ചുകൊടുക്കുന്നതിന് സ്വീകരിച്ചിരുന്ന ഒരു നടപടിയാണ് **അടിയന്തരം കെട്ടൽ**. ഈ സമ്പ്രദായത്തിന് *ഒറ്റയ്ക്കടിയന്തിരംകെട്ടൽ* എന്നാണ് സാധാരണ പറഞ്ഞുവന്നിരുന്നത്. ഇപ്രകാരം അടിയന്തരമായി അയയ്ക്കേണ്ട സന്ദേശങ്ങൾ സാധാരണയായി എഴുത്തുപെട്ടികളിൽ നിക്ഷേപിക്കാതെ അഞ്ചൽമാസ്റ്ററുടെ പക്കൽ ഏല്പിച്ച് രസീത് വാങ്ങുകയും മാസ്റ്റർ ഉടൻതന്നെ പ്രസ്തുത കത്ത് മേൽവിലാസക്കാരന് കൊടുക്കുന്നതിനായി പ്രത്യേകം ഒരു ജോലിക്കാരനെ (messenger) നിയോഗിക്കുകയും അയാൾ എത്രയും വേഗത്തിൽ മേൽവിലാസക്കാരന് അത് എത്തിച്ചുകൊടുക്കുകയുമായിരുന്നു പതിവ്. ഇതിന് പ്രത്യേകഫീസും ചുമത്തിയിരുന്നു. സംസ്ഥാനത്തിനകത്തുള്ള ഏതുഭാഗത്തും ഇപ്രകാരമുള്ള എഴുത്തുകൾ എത്തിക്കുന്നതിനുള്ള സജ്ജീകരണങ്ങൾ അഞ്ചലാഫീസുകൾ വഴി ചെയ്തിരുന്നു.

അഞ്ചൽ ഡിപ്പാർട്ടുമെന്റിന്റെ പ്രവർത്തനങ്ങൾ ഇപ്പോൾ പോസ്റ്റൽ ഡിപ്പാർട്ടുമെന്റിൽ ലയിപ്പിച്ചിരിക്കുകയാണ്. വാഹനങ്ങൾ ഉപയോഗപ്പെടുത്തിയും, കമ്പി, ഫോൺ മുതലായ മാർഗങ്ങൾ ഉപയോഗിച്ചും സന്ദേശങ്ങൾ അയയ്ക്കുവാനുള്ള സൗകര്യങ്ങൾ വർധിച്ചതോടുകൂടി അടിയന്തരം കെട്ടലിന്റെ ആവശ്യം ഇല്ലാതായിതീർന്നിരിക്കുകയാണ്; എങ്കിലും മേൽവിലാസക്കാരന് എത്രയും വേഗം കത്തുകൾ എത്തിച്ചുകൊടുക്കുന്നതിന് *എക്സ്പ്രസ് ഡെലിവറി* (Express Delivery), *സ്പീഡ് പോസ്റ്റ്* (Speed Post) മുതലായ സംവിധാനങ്ങൾ കമ്പിത്തപാൽ വകുപ്പിൽ നിലവിലുണ്ട്.

വർഗ്ഗം:കേരളത്തിലെ തപാൽ സമ്പ്രദായം
ജിഗാമീറ്റർ

നീളത്തിനെ കുറിക്കാനുപയോഗിക്കുന്ന ഏകകമാണ് ഇത്. നൂറ് കോടി മീറ്ററാണ് ഒരു **ജിഗാമീറ്റർ**. ഇതിനെ കുറിക്കാനുപയോഗിക്കുന്ന ചിഹ്നം **Gm** ആണ് .

നക്ഷത്രങ്ങളിലേക്കും ഗ്രഹങ്ങളിലേക്കുമുള്ള ദൂരം അളക്കാൻ ഇത് ഉപയോഗിക്കുന്നു.

## അവലംബം


വർഗ്ഗം:നീളത്തിന്റെ ഏകകങ്ങൾ
റെബേക്കാ ബ്ലാക്ക്

ഒരു അമേരിക്കൻ ഗായികയാണു **റിബെക്കാ ബ്ലാക്ക്** (, ജനനം ജൂൺ 21, 1997). വീഡിയോ വെബ്സൈറ്റായ യൂട്യൂബിൽ പ്രത്യക്ഷമായ "ഫ്രൈഡേ"എന്ന ഗാനത്തിലൂടെ ശ്രദ്ധേയയായി. ഇതുവരെ പുറത്തിറങ്ങിയിട്ടുള്ളതിൽ വെച്ച് ഏറ്റവും മോശം ഗാനം എന്ന് ചില ഗാന നിരൂപകർ വിലയിരുത്തിയ "ഫ്രൈഡേ" എന്ന ഗാനം അതിലൂടെ തന്നെ കുപ്രസിദ്ധി നേടി.

## അവലംബം


## പുറത്തേക്കുള്ള കണ്ണികൾ
* 
* 

വർഗ്ഗം:അമേരിക്കൻ പോപ്പ് ഗായകർ
പൈക്കോമീറ്റർ

നീളത്തിനെ കുറിക്കാനുപയോഗിക്കുന്ന ഏകകമാണ് ഇത്. ഒരു മീറ്ററിന്റെ ഒരുലക്ഷം കോടിയിലൊരു ഭാഗമാണ് (1/1,000,000,000,000)  **പൈക്കോമീറ്റർ**. ഇതിനെ കുറിക്കാനുപയോഗിക്കുന്ന ചിഹ്നം **pm** ആണ് .

## അവലംബം


വർഗ്ഗം:നീളത്തിന്റെ ഏകകങ്ങൾ
ഘെരാവോ

ഒരു  തരം  സമരമുറയാണ് **ഘെരാവോ **. `ഘേർന' എന്ന ഹിന്ദി പദത്തിൽനിന്നാണ് ഉത്പത്തി. വളഞ്ഞു തടയുക, നിരോധിക്കുക എന്നെല്ലാമാണർഥം. അധികാരികളെ തടഞ്ഞ്, വളഞ്ഞുവച്ച് ഉടനെ തീരുമാനമെടുക്കാൻ ഈ സമരരൂപത്തിലൂടെ നിർബന്ധിക്കുന്നു. ഇന്ത്യയിലെ പല സ്ഥലങ്ങളിലും 1965 നുശേഷം ഈ സമരമുറ പ്രയോഗിക്കപ്പെടുകയുണ്ടായി  . യൂറോപ്പിലും അമേരിക്കയിലും വളരെ മുൻപുതന്നെ ഈ രീതിയിലുള്ള സമരമുറ നടന്നിതുണ്ട് . ഘെരാവോ നടത്തിയാണ് ജോൺ രാജാവിനെക്കൊണ്ട്  1215 ൽ മാഗ്നാകാർട്ട മുദ്രവച്ചത്. ബഹുജനപിന്തുണയോടെ മാത്രമേ ഈ സമരമുറ സാധ്യമാകൂ. അധികാരികളുടെ ഫോൺബന്ധം വിച്ഛേദിക്കുക, മലമൂത്രവിസർജനം നടത്താൻ വിടാതിരിക്കുക, വെള്ളംപോലും നല്കാതിരിക്കുക തുടങ്ങിയവ സമരമുറയെ രൂക്ഷമാക്കാൻ ഉപയോഗിക്കുന്നു. ചിലപ്പോൾ ആവശ്യം സാധിച്ചുകിട്ടാനായി ഇത് മണിക്കൂറുകളോളം നീളാറണ്ട് . ഇന്ത്യൻ ക്രിമിനൽ നിയമപ്രകാരം ഇത് ശിക്ഷാർഹമാണ്.

## ഇതും കാണുക
* ഹർത്താൽ
* ബന്ദ്

വർഗ്ഗം:സംസ്കാരം
വാസ്തുപുരുഷൻ

ദേവാലയമോ മനുഷ്യാലയമോ പണിയുന്ന സ്ഥലത്ത് നടത്തുന്ന സങ്കല്പമാണ് **വാസ്തുപുരുഷൻ**.  ദേവാസുരന്മാർ യുദ്ധം ചെയ്യുമ്പോൾ അസുരകൾക്ക് പരാജയമുണ്ടാകുന്നത് കണ്ട ശുക്രാചാര്യൻ ഹോമം നടത്തുകയും ആ ഹോമാഗ്നിയിൽ ഒരു ഭയങ്കര രൂപൻ ജനിക്കുകയും ചെയ്യുന്നു. തനിക്ക് നേരാരുമില്ലെന്ന് അവൻ അഹങ്കരിച്ചപ്പോൾ മഹാദേവൻ കോപിച്ചു. അവൻ ഓടിയെങ്കിലും എവിടെയും നിൽക്കുവാൻ കഴിഞ്ഞില്ല. ഒടുവിൽ ശിവന്റെ പാദങ്ങളിൽത്തന്നെ വീണ് നമസ്കരിച്ചു. ശിവൻ സന്തുഷ്ടനായി അവന് `വാസ്തു' എന്ന് പേര് നൽകി, അവിടെത്തന്നെ കിടക്കുവാൻ കല്പിച്ചു. ബ്രഹ്മാദിദേവകൾ ശിവാജ്ഞയനുസരിച്ച് അവന്റെ ശരീരത്തിൽ സ്ഥിതിചെയ്തു. മഹേശ്വരന്റെ ആജ്ഞപ്രകാരം വാസ്തു ശാന്തനായി കിടന്നത് ചതുരശ്രാകാരമായിട്ടത്രെ. ഈശാനകോണിൽ ശിരസ്സും, നിരൃതികോണിൽ പാദങ്ങളും, അഗ്നി-വായുകോണുകളിൽ കൈകാൽമുട്ടുകളും, മാറിടത്തിൽ കൈത്തലങ്ങളും വച്ച് കമിഴ്ന്ന് നമസ്കരിച്ച വാസ്തുവെ ദേവന്മാർ എടുത്ത് മലർത്തിവച്ച് അതിനേ്മൽ സ്ഥിതിചെയ്തുവെന്നാണ് പുരാസങ്കല്പം. വാസ്തുവിന്റെ ശിരസ്സിൽ ഈശാനനും വലതുകണ്ണിൽ ദിതിയും ഇടതുകണ്ണിൽ പർജന്യനും നാഭിയിൽ ബ്രഹ്മാവും ഇങ്ങനെ അൻപത്തിമൂന്ന് മൂർത്തികൾ വാസ്തുപുരുഷശരീരത്തിൽ വാഴുന്നു. ഭവനനിർമ്മാണത്തോടനുബന്ധിച്ച് വാസ് തുബലിയും വാസ്തുപൂജയും നടത്താറു്. വാസ്തുപുരുഷനെയും, അതിൽ കുടികൊള്ളുന്ന ദേവതമാരെയും തൃപ്തിപ്പെടുത്താനുള്ള കർമങ്ങളാണവ. വാസ്തുപുരുഷനെ പൂജിക്കേവിധം വാസ്തുവിദ്യാശാസ്ത്രഗ്രന്ഥങ്ങളിൽ പ്രതിപാദിക്കുന്നു്. പള്ളിയറശാസ്ത്രം എന്ന പഴയൊരു പൂരക്കളിപ്പാട്ടിൽ വാസ്തുപുരുഷസങ്കല്പത്തെക്കുറിച്ച് ആഖ്യാനം ചെയ്യുന്നു.
വർഗ്ഗം:ഹൈന്ദവം
വർഗ്ഗം:ഇന്ത്യൻ സംസ്കാരം
ഗോഡ്സില്ല

**ഗോഡ്സില്ല** (ゴジラ)  ജപ്പാനീസ്‌ സിനിമയിൽ ഉള്ള ഒരു ഭീകര ജീവി ആണ്. ഇത് ഒരു കൈജു (怪獣 kaijū) ആണ് ജപ്പാനിൽ, അർഥം വിചിത്ര ജീവി. ഗോഡ്സില്ല ആദ്യം വരുന്നത്‌ 1954യിൽ ഇഷിരോ ഹോണ്ടയുടെ **ഗോഡ്സില്ല** എന്ന് തന്നെ പേരുള്ള ചിത്രത്തിൽ കൂടെ ആണ്. പിന്നീട് പോപ്‌ സംസ്കാരത്തിന്റെ തന്നെ ഭാഗം ആയി മാറിയ ഗോഡ്സില്ല 28-ഓളം ചിത്രങ്ങളിൽ വന്നു, ഇത് കൂടാതെ  വീഡിയോ ഗെയിം , നോവൽ , ചിത്ര കഥ പുസ്തകങ്ങൾ , ടെലിവിഷൻ സീരിയലുകൾ , പിന്നെ 1998 ലും 2014 ലും  റിലീസ് ചെയ്ത അമേരിക്കൻ സിനിമകളും ഉണ്ട് .   

## പേര്
പേര് വരുന്നത്‌ രണ്ടു ജപ്പാനീസ്‌ വാക്കുകളിൽ നിന്നും ആണ് (ゴジラ?)en:ഗോജിര ,ഗോര്രിരയും gorira (ゴリラ?),

## റിലീസ് ചെയ്ത അമേരിക്കൻ സിനിമകൾ
*ഗോഡ്സില്ല (1998 ചലച്ചിത്രം)
*ഗോഡ്സില്ല (2014 ചലച്ചിത്രം)

## അവലംബം

വർഗ്ഗം:കഥാപാത്രങ്ങൾ
ഝലം യുദ്ധം

മാസിഡോണിയൻ രാജാവായ അലക്സാണ്ടർ ഇന്ത്യപിടിച്ചടുക്കാൻ നടത്തിയ ശ്രമത്തിന്റെ ഫലമാണ് ഝലം യുദ്ധം. പേർഷ്യൻ സാമ്രാജ്യമായിരുന്നു അലക്സാണ്ടറുടെ ആദ്യലക്ഷ്യം. അതുപിടിച്ചെടുത്തു ഇന്ത്യയിലെ കിഴക്കൻ ഗാന്ധാരമായി അലക്സാണ്ടറുടെ അടുത്തലക്ഷ്യം. എന്നാൽ ആ രാജ്യത്തിന്റെ രാജാവായിരുന്ന അംബി അലക്സാണ്ടറുമായി സന്ധിയുണ്ടാക്കി.അടുത്തലക്ഷ്യം പോറസിന്റെ രാജ്യമായിരുന്നു.ഝലം നദിക്കും ഛനാബ് നദിക്കും ഇടയിലായിരുന്നു പോറസിന്റെ രാജ്യം.അംബിയെപ്പോലെ ഭീരുവായിരുന്നില്ല പോറസ്.അദ്ദേഹം അലക്സാണ്ടറുമായി യുദ്ധം ചെയ്യാൻ തീരുമാനിച്ചു.അങ്ങനെ ഝലം യുദ്ധത്തിന് കളമൊരുങ്ങി.

### ഝലം യുദ്ധം
40,000കാലാൾ,തേരാളികളും ആനകളുമടങ്ങിയ വേറൊരു 10,000 പേർ 4000 കുതിരകൾ,200 ആനകൾ ഇതായിരുന്നു പോറസിന്റെ അംഗബലം ഇവർ യുദ്ധംചെയ്യാൻ ഝലം നദിക്കരയിൽ തമ്പടിച്ചു.നല്ല പരിശീലനം ലഭിച്ചവരായിരുന്നു അലക്സാണ്ടറുടെ 30,000 വരുന്ന സേനനിരമാത്രമല്ല വിവധ യുദ്ധങ്ങൾ ജയിച്ച പരിചയവും അവർക്കുണ്ടായിരുന്നു.അലക്സാണ്ടറാകട്ടെ മികച്ച യുദ്ധതന്ത്രജ്ഞനും.ചാരൻമാരിലൂടെ അലക്സാണ്ടർ ശത്രുവിന്റെ ശക്തിമനസ്സിലാക്കി. തുടർന്ന് ഝലംനദി കടക്കാനുള്ള ശ്രമമാരംഭിച്ചു. ചങ്ങാടങ്ങൾ ഉപയോഗിച്ച് നദികടക്കാനുള്ള ശ്രമമാരംഭിച്ചു. അതിനുശേഷം സൈനികർ സംഘങ്ങളായി സഞ്ചരിച്ചുകൊണ്ടിരുന്നു. തന്മൂലം പോറസിന് രാത്രിസമയത്ത് അലക്സാണ്ടർ നദികടന്നു. എന്നാൽ 11,000 സൈനികർ മാത്രമേ നദികടന്നുള്ളു.അതറിഞ്ഞ് പോറസിന്റെ മകൻ ഒരു ചെറിയ സൈനികവ്യൂഹവുമായി അവരെ ആക്രമിക്കാൻ ചെന്നു.എന്നാൽ അവർക്ക് സമ്പൂർണ്ണ പരാജയം നേരിട്ടു. പോറസിന്റെ മകൻ വധിക്കപ്പെടുകയും ചെയ്തു.അതോടെ പോറസ് അവരെ നേരിട്ടാക്രമിക്കാൻ തീരുമാനിച്ചു.30,000 കാലാൾ ആനക്കാരും തേരാളികളും ഉൾപ്പെട്ട 5,000 പേർ, 3,600 കുതിരപടയാളികൾ, 300 തേരുകൾ, 85 ആനകൾ എന്നിവയുൾപ്പെട്ട പോറസിന്റെ സൈന്യം യുദ്ധമുഖത്തേക്ക് കുതിച്ചു.അലക്സാണ്ടർ നടുവിൽ 6000 കാലാളുകളെയും ഇടത്ത് 4000പടയാളികളും വരും വിധം വ്യൂഹം ചമച്ചു.അവരുടെ സൈന്യത്തിന് ശക്തമായ പടച്ചട്ടകളുണ്ടായതിനാൽ  പോറസിന്റെ സൈനികരുടെഅസ്ത്രപ്രയോഗം അവർക്ക് ഏശിയില്ല. പോറസിന്റെ സൈന്യത്തിന്റെ ശക്തമായ ആയുധമായ വലിയ വില്ലുകൾക്ക് ഇതിനെ തകർക്കാൻ കഴിയുമായിരുന്നു.പക്ഷേ അവ ശരിയായി ഉപയോഗിക്കാൻ അവർക്ക് കഴിഞ്ഞില്ല.ഒടുവിൽ പോറസ് അലക്സാണ്ടറിനുമുമ്പിൽ കീഴടങ്ങി. അലക്സാണ്ടർ പോറസിനോട് ഞാൻ എങ്ങനെയാണ് നിങ്ങളെ കാണേണ്ടത് എന്ന് ചോദിച്ചു. അതിന് ഒരു രാജാവ് മറ്റൊരു രാജാവിനെയെന്ന പോലെ എന്നായിരുന്നു മറുപടി.അതുകേട്ട് സന്തോഷിച്ച അലക്സാണ്ടർ രാജ്യം തിരിച്ചുകൊടുക്കുകയും പോറസിനെ ഉറ്റചങ്ങാതിയാക്കുകയും ചെയ്തു.

വർഗ്ഗം:ഇന്ത്യയിൽ നടന്ന യുദ്ധങ്ങൾ
വെൺകവിളൻ ആള

സ്റ്റേർനിഡെ കുടുംബത്തിൽപ്പെട്ട ഒരു കടൽപ്പക്ഷിയാണ് **വെൺകവിളൻ ആള**. വെൺകവിളൻ ആളയ്ക്ക് ഇംഗ്ലിഷിൽ **White-cheeked tern** എന്നു പേരുണ്ട്. ശാസ്ത്രീയ നാമം *Sterna repressa* എന്നാണ്. ദേശാടന പക്ഷിയാണ്.

## അവലംബം

## പുറത്തേക്കുള്ളകണ്ണികൾ

വർഗ്ഗം:ഏഷ്യയിലെ പക്ഷികൾ
അരിയല്ലൂർ

മലപ്പുറം ജില്ലയിലെ ഒരു വില്ലേജ് ആയ **അരിയല്ലൂർ**  സ്ഥിതി ചെയ്യുന്നത് വള്ളിക്കുന്ന് പഞ്ചായത്തിലാണ്.ശാന്തമായ  ഒരു ഗ്രാമപ്രദേശമായ ഇവിടെയാണ് കൊടക്കാട് ,നരിക്കുറ്റിപ്പാടം തുടങ്ങിയ സ്ഥലങ്ങൾ സ്ഥിതി ചെയ്യുന്നത്
## പ്രധാനപെട്ട സ്ഥലങ്ങൾ

വള്ളിക്കുന്ന് റെയിൽവെ സ്റ്റേഷൻ സ്ഥിതി ചെയ്യുന്നത് അരിയല്ലൂരിലാണ്. മാധവാനന്ദവിലാസം ഹയർ സെക്കന്ററി സ്കൂൾ,ജി.യു.പി സ്കൂൾ  ഇവിടെയള്ള പ്രധാന വിദ്യാലയങ്ങൾ ആണ്.4 കിലോമീറ്റർ തീരപ്രദേശമുള്ള ഇവിടെയാണ് മുതിയംകടലാമ സങ്കേതം സ്ഥിതി ചെയ്യുന്നത്

## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
അൽ-അനോൻ

**അൽ-അനോൻ**(AL-ANON)
മദ്യാസക്തരുമായുള്ള സമ്പർക്കം മൂലം രോഗികളായിത്തീരുന്ന ഭാര്യമാർക്കും കുടുംബാങ്ങൾക്കും സുഹൃത്തുക്കൾക്കും  നേർവഴി കാട്ടാനായി രൂപം കൊണ്ട , മദ്യാസക്തരുടെ കുടുംബാംഗങ്ങളുടെയും സുഹൃത്തുക്കളുടെയു രാജ്യാന്തര  കൂട്ടായ്മയാണ്  അൽ-അനോൻ (AL-ANON).  മദ്യാസക്തരെ രോഗത്തിൽനിന്നും  മുക്തി നേടാൻ സഹായിക്കുന്ന അന്താരാഷ്ട്ര കൂട്ടായ്മയായ ആൽക്കഹോളിക്സ് അനോണിമസ് (AA) സ്ഥാപകരായ ബിൽ  ഡബ്ലുവിന്റെയും, ഡോക്ടർ ബോബിന്റെയും ഭാര്യമാരയ ലൂയിസ് ബൻഹാമിന്റെയും ആൻ സ്മിത്തിന്റെയും ശ്രമഫലമായി രൂപം കൊണ്ട കൂട്ടായ്മയാണ് അൽ-അനോൻ. 1951ലാണ് ഇത് ഔദ്യോഗികമായി നിലവിൽ വന്നത്.വ്യക്തികളിൽ നിന്നോ സർക്കാരിൽ നിന്നോ സംഭാവനകൾ സ്വീകരിക്കാതെ അംഗങ്ങൾ നൽകുന്ന സംഭാവനകളാൽ മാത്രമാണിതിന്റെ പ്രവർത്തനം.
## ഇതും കാണുക
* അതിമദ്യാസക്തി
* ആൽക്കഹോളിക്സ് അനോണിമസ്
## പുറത്തേക്കുള്ള കണ്ണികൾ
* അൽ-അനോൻ ഔദ്യോഗിക വിലാസം 
* അൽ-അനോൻ കേരളത്തിലെ വിലാസം 

## അവലംബം

വർഗ്ഗം:സംഘടനകൾ
വർഗ്ഗം:മദ്യപാനം
റിക്കി പോണ്ടിങ്

ഒരു മുൻ ഓസ്ട്രേലിയൻ ദേശീയ ക്രിക്കറ്റ് താരമാണ് പുണ്ടർ എന്ന പേരിലും അറിയപ്പെടുന്ന **റിക്കി തോമസ് പോണ്ടിങ്** (ജനനം: ഡിസംബർ 19 1974). 2004 മുതൽ 2011 വരെ ഓസ്ട്രേലിയൻ ടെസ്റ്റ് ക്രിക്കറ്റ് ടീമിന്റെയും, 2002 മുതൽ 2011 വരെ ഓസ്ട്രേലിയൻ ഏകദിന ടീമിന്റെയും നായകനായിരുന്നു. ഒരു വലം കൈയ്യൻ ബാറ്റ്സ്മാനായ ഇദ്ദേഹം അപൂർവ്വമായി ബോളും ചെയ്യാറുണ്ട്. സ്ലിപ്പുകളിലും ബാറ്റ്സ്മാനോട് അടുത്ത പൊസിഷനുകളിലും മികച്ച ഫീൽഡർ കൂടിയായിരുന്നു പോണ്ടിംഗ്. ഓസ്ട്രേലിയൻ തദ്ദേശീയ ക്രിക്കറ്റിൽ ടാസ്മാനിയൻ ടൈഗേർസ് എന്ന ടീമിനെയും, ഇന്ത്യൻ പ്രീമിയർ ലീഗിൽ 2008-ൽ കൊൽക്കത്ത നൈറ്റ് റൈഡേർസിനെയും പ്രതിനിധീകരിച്ചിരുന്നു.
2006 ഡിസംബർ 1 ന് അവസാന 50 വർഷത്തിനുള്ളിൽ റാങ്കിങ്ങിൽ ഏറ്റവും ഉയർന്ന പോയിന്റ് ലഭിക്കുന്ന ടെസ്റ്റ് ബാറ്റ്സ്മാനായി പോണ്ടിംഗ് മാറി. ഓസ്ട്രേലിയൻ ക്രിക്കറ്റിലെ ഏറ്റവും മികച്ച ക്രിക്കറ്റ് കളിക്കാരിലൊരാളായി ഇദ്ദേഹം വിലയിരുത്തപ്പെടുന്നു.

17 വയസ്സും 337 ദിവസവും  പ്രായമുള്ളപ്പോൾ ടാസ്മാനിയക്കു വേണ്ടി 1992 നവംബറിൽ കളത്തിലിറങ്ങിയാണ് പോണ്ടിങ്ങ് ക്രിക്കറ്റ് കളിക്കാരനാകുന്നത്. ഇതോടെ ഷീഫീൽഡ് ഫീൽഡ് മത്സരം കളിക്കുന്ന ഏറ്റവും പ്രായം കുറഞ്ഞ ടാസ്മാനിയക്കാരനായി പോണ്ടിങ്. എങ്കിലും അന്താരാഷ്ട്ര ഏകദിന ക്രിക്കറ്റിൽ  കളിക്കുന്നതിനു പോണ്ടിങ്ങിനു 1995 വരെ കാത്തിരിക്കേണ്ടി വന്നു. 1995-ൽ ന്യൂസിലാൻഡിൽ നടന്ന ഒരു ടൂർണമെന്റിൽ ദക്ഷിണാഫ്രിക്കക്കെതിരെ കളിച്ചായിരുന്നു പോണ്ടിങിന്റെ അന്താരാഷ്ട്ര ക്രിക്കറ്റിലെ അരങ്ങേറ്റം. അതിനു ശേഷം കുറച്ചു ദിവസങ്ങൾക്കു ശേഷം ടെസ്റ്റ് ക്രിക്കറ്റിലും അരങ്ങേറ്റം കുറിച്ചു. 1995-ൽ പെർത്തിൽ ശ്രീലങ്കക്കെതിരെ ആയിട്ടായിരുന്നു പോണ്ടിങ്ങിന്റെ ടെസ്റ്റ് ക്രിക്കറ്റ് അരങ്ങേറ്റം. ആ മത്സരത്തിൽ പോണ്ടിങ് 96 റൺസെടുത്തു. 1999-ന്റെ തുടക്കം വരെ പലതവണ പോണ്ടിങിന് അന്താരാഷ്ട്ര ടീമിൽ നിന്നു ഫോം ഇല്ലാത്തതിന്റെയും, അച്ചടക്കം പാലിക്കാത്തതിന്റെയും പേരിൽ സ്ഥാനം നഷ്ടപ്പെട്ടിരുന്നു.2002-ൽ ഏകദിന ടീം ക്യാപ്റ്റനാകുന്നതു വരെയും 2004-ൽ ടെസ്റ്റ് ടീം ക്യാപ്റ്റനാകുന്നതു വരെയും ഇതു തുടർന്നു.

168 ടെസ്റ്റ് മത്സരങ്ങളും 375 ഏകദിന മത്സരങ്ങളും കളിച്ച ഇദ്ദേഹം തന്നെയാണ് ടെസ്റ്റിലും ഏകദിനത്തിലും ഓസ്ട്രേലിയയുടെ എക്കാലത്തേയും ഉയർന്ന റൺ വേട്ടക്കാരൻ. ടെസ്റ്റ് ക്രിക്കറ്റിന്റെ ചരിത്രത്തിൽ 13,000 റൺസിലധികം നേടുന്ന 3 കളിക്കാരിലൊരാണ് പോണ്ടിംഗ്. വിജയങ്ങളുടെ കണക്കുകളിൽ എക്കാലത്തേയും മികച്ച ക്യാപ്റ്റൻ കൂടിയാണ് അദ്ദേഹം. 2004 മുതൽ 2010 ഡിസംബർ 31 കാലത്തിനിടയിൽ അദ്ദേഹം നയിച്ച 77 ടെസ്റ്റ് മത്സരങ്ങളിൽ 48ഉം വിജയങ്ങളായിരുന്നു. ടെസ്റ്റ് ക്രിക്കറ്റ് ചരിത്രത്തിൽ 100 വിജയങ്ങളിൽ പങ്കാളിയായ ഒരേയൊരു കളിക്കാരനാണ് റിക്കി പോണ്ടിംഗ്.

2012 നവംബർ 29ന് പോണ്ടിംഗ് തന്റെ വിരമിക്കൽ പ്രഖ്യപിച്ചു. സൗത്താഫ്രിക്കയ്ക്കെതിരെയുള്ള പെർത്ത് ടെസ്റ്റിന്റെ തലേ ദിവസമായിരുന്നു പ്രഖ്യാപനം. അദ്ദേഹത്തിന്റെ 168ആമത്തെ ടെസ്റ്റ് മത്സരമായിരുന്നു അത്. ഏറ്റവുമധികം ടെസ്റ്റ് മത്സരങ്ങൽ കളിച്ച ഓസ്ട്രേലിയൻ താരമെന്ന പദവി സ്റ്റീവ് വോ യ്ക്കൊപ്പം അദ്ദേഹം പങ്കിടുന്നു. 2012 ഡിസംബർ 3 ന് 51.85 ബാറ്റിംഗ് ശരാശരിയോടെ റിക്കി തോമസ് പോണ്ടിംഗ് ടെസ്റ്റ് ക്രിക്കറ്റിൽ നിന്നും വിരമിച്ചു.

## അവലംബം

## പുറമെ നിന്നുള്ള കണ്ണികൾ

*Player Profile:  Ricky Ponting from CricketArchive
*Player Profile:  Ricky Ponting from Cricinfo

വർഗ്ഗം:1974-ൽ ജനിച്ചവർ
വർഗ്ഗം:ഡിസംബർ 19-ന് ജനിച്ചവർ
വർഗ്ഗം:ഓസ്ട്രേലിയൻ ക്രിക്കറ്റ് ടീം നായകന്മാർ
ചെറിയ കടൽക്കാക്ക

ഏഷ്യയിലും, യൂറോപ്പിലും, കാനഡയുടെ കിഴക്കൻ തീരങ്ങളിലും പ്രജനനം നടത്തുന്ന ഒരു ദേശാടനപ്പക്ഷിയാണു് **ചെറിയ കടൽകാക്ക**. 
## വിവരണം
ഇവയുടെ ചിറകിന്റെ നീളം 94–105 സെന്റിമീറ്റർ (37–41 ഇഞ്ച്) ആണ്. ശരീരത്തിന് 38–44 സെന്റിമീറ്റർ (15–17 ഇഞ്ച്) വരെ നീളമുണ്ടാകും. ശരീരഭാരം 190-400 ഗ്രാം (6.7-14.1 z ഔൺസ്) ആണ്.  ഇളം ചാരനിറത്തിലുള്ള ശരീരവും, ചുവന്ന നിറത്തിലുള്ള കൊക്കും കാലുകളും ആണ് ഇവയ്ക്ക്.

പറക്കുമ്പോൾ ചിറകിന്റെ മുൻഭാഗത്ത് കാണുന്ന വെളുത്ത വക്ക് ഇവയെ തിരിച്ചറിയാൻ സഹായിക്കുന്നു. പ്രായപൂർത്തിയായവയ്ക്ക്  വേനൽക്കാലത്ത് തലയിൽ ഒരു ചോക്ലേറ്റ്-തവിട്ട് നിറത്തിന്റെ ആവരണമുണ്ടാകും. അകലെ നിന്ന് ഈ നിറം കറുപ്പായി കാണപ്പെടുന്നു. ഈ ആവരണമാണ് ചെറിയ കടൽകാക്കയുടെ Black-hooded Seagull എന്ന ആംഗലേയ നാമത്തിന് കാരണം. ശൈത്യകാലത്ത് ഈ ആവരണം നഷ്ടപ്പെടുകയും പകരം രണ്ട് കറുത്ത പാടുകൾ മാത്രം അവശേഷിക്കുകയും ചെയ്യും. പ്രായപൂർത്തിയാകാത്ത പക്ഷികൾക്ക് ശരീരത്തിന്റെ ഭൂരിഭാഗവും തവിട്ടുനിറമുള്ള പാടുകളുണ്ടാകും. വലിയ ഞാങ്ങണകളിലോ ചതുപ്പുനിലങ്ങളിലോ തടാകങ്ങളിലെ ദ്വീപുകളിലോ കൂട്ടമായിട്ടാണ് ഇത് കുഞ്ഞുങ്ങളെ വളർത്തുക.  ഈ ഇനം പക്വതയിലെത്താൻ രണ്ട് വർഷമെടുക്കും. ഒരു വർഷം വരെ പ്രായമുള്ള പക്ഷികൾക്ക് കറുത്ത ടെർമിനൽ ടെയിൽ ബാൻഡ്, ചിറകുകളിൽ കൂടുതൽ ഇരുണ്ട പ്രദേശങ്ങൾ, വേനൽക്കാലത്ത് പൂർണ്ണമായും വികസിക്കാത്ത ഇരുണ്ട ഹുഡ് എന്നിവയുണ്ട്. ദീർഘകാലം ജീവിക്കുന്ന പക്ഷികളാണ് ഇവ. പരമാവധി പ്രായം 32.9 വയസ്സ് വരെ രേഖപ്പെടുത്തിയിട്ടുണ്ട്. കൂടാതെ 63 വയസ്സ് പ്രായമെത്തിയ സ്ഥിരീകരിക്കാത്ത ഒരു റിപ്പോർട്ടും ഉണ്ട്..

കടലിൽ തീരത്തുനിന്നും ഒരുപാടകലെയായി അപൂർവ്വമായി മാത്രമേ ഇവയെ കാണാറുള്ളു. വളരെയധികം ഒച്ചയുണ്ടാക്കുന്ന ഒരു പക്ഷിയാണിത്. ഇതിന്റെ ശാസ്ത്രീയനാമത്തിന്റെ അർത്ഥം ‘ചിരിക്കുന്ന കടൽകാക്ക’ എന്നാണ്. 

പത്തൊൻപതാം നൂറ്റാണ്ടിന്റെ തുടക്കത്തിൽ ചെറിയ കടൽകാക്ക വളരെ അപൂർവമായിരുന്നു. എന്നിരുന്നാലും, ഇരുപതാം നൂറ്റാണ്ടിലുടനീളം ഇവയുടെ എണ്ണത്തിൽ കാര്യമായ വർദ്ധനവ് ഉണ്ടാവുകയുംഅവരുടെ പ്രജനന ജനസംഖ്യ 100,000 ജോഡികളായി ഉയരുകയും ചെയ്തു. അവരുടെ പ്രജനനത്തോത് ഇപ്പോഴും വർദ്ധിച്ചുകൊണ്ടിരിക്കുന്നുവെങ്കിലും  ശീതകാലത്ത് കാണപ്പെടുന്നവയുടെ എണ്ണം കഴിഞ്ഞ 25 വർഷത്തിനിടെ 30 ശതമാനത്തിലധികം കുറഞ്ഞു.

## ആഹാരം
വിവിധയിനം ഭക്ഷ്യവസ്തുക്കൾ ധൈര്യസമേതം ആഹരിക്കുന്ന പക്ഷിയായി ചെറിയ കടൽകാക്ക വിലയിരുത്തപ്പെടുന്നു. പ്രാണികൾ, മത്സ്യം, വിത്തുകൾ, പുഴുക്കൾ, മണ്ണിരകൾ, സസ്യഭാഗങ്ങൾ എന്നിവയൊക്കെ ഇവയുടെ ഭക്ഷണമാവാറുണ്ട്. മുംബൈ പോലുള്ള നഗരങ്ങളിൽ മനുഷ്യർ കൊടുക്കുന്ന പോപ്കോൺ പോലുള്ള ഭക്ഷണപദാർത്ഥങ്ങളും ഇവ കൂട്ടത്തോടെ വന്ന് ഭക്ഷിക്കുന്നത് കാണാം. അടുക്കളമാലിന്യങ്ങളും മനുഷ്യാവശിഷ്ടങ്ങളും കഴിക്കുവാനായി അവ വീട്ടുപറമ്പുകളിലും എത്താറുണ്ട്. ഭക്ഷണത്തിനായി ഇവ പരസ്പരം കലഹിക്കുന്നതും പതിവാണ്.

## ചിത്രശാല

File:Larus ridibundus MWNH 0380.JPG|മുട്ടകൾ, വിയെസ്‌ബേഡൻ മ്യൂസിയം, ജർമ്മനി
File:Birds of herrenchiemsee.jpg
File:Black Headed Gull Navi Mumbai.jpg|നവി മുംബൈയിലെ തണ്ണീർത്തടത്തിൽ
File:Black headed gull.jpg|Black headed gull|പറന്നിറങ്ങുന്ന ചെറിയ കടൽകാക്ക, ഹാംപ്ഷയർ, യു.കെ.


## അവലംബം

വർഗ്ഗം:ജപ്പാനിലെ പക്ഷികൾ
വർഗ്ഗം:ആഫ്രിക്കയിലെ പക്ഷികൾ
അടിയന്തിരപ്രമേയം

അടിയന്തരവും പൊതുപ്രാധാന്യമുള്ളതുമായ ഒരു സമീപകാലസംഭവത്തെ ആസ്പദമാക്കി നിയമസഭകളിൽ ചർച്ചയ്ക്ക് അവതരിപ്പിക്കുന്ന പ്രമേയമാണ് **അടിയന്തരപ്രമേയം**. ഗവൺമെന്റിന്റെ ഭരണസംബന്ധമായ നടപടികളെ വിമർശിച്ചുകൊണ്ടുള്ളതായിരിക്കും സാധാരണ അടിയന്തര പ്രമേയങ്ങൾ. സഭയുടെ ഭൂരിപക്ഷാഭിപ്രായത്തോടുകൂടി പ്രസ്തുത പ്രമേയം പാസ്സാകുന്നപക്ഷം നിയമസഭയ്ക്ക് മന്ത്രിസഭയിലുള്ള വിശ്വാസം നഷ്ടപ്പെട്ടതായി പരിഗണിച്ച് മന്ത്രിസഭ രാജി സമർപ്പിക്കുവാൻ ബാധ്യസ്ഥമാണ്.

## നടപടിക്രമം

നിയമസഭയിലെ ഏതൊരു അംഗത്തിനും അടിയന്തര പ്രമേയം അവതരിപ്പിക്കാവുന്നതാണ്. നിയമസഭാധ്യക്ഷന്റെ അനുവാദവും സഭയുടെ അനുമതിയും ലഭിക്കുന്നപക്ഷം പ്രമേയം ചർച്ചചെയ്ത് വോട്ടിനിട്ട് തീരുമാനമെടുക്കുന്നു. ലോകസഭയുടെ അനുമതി ലഭിക്കുന്നതിനായി 50 അംഗങ്ങളിൽ കുറയാത്ത ഒരു സംഖ്യ (കേരള നിയമസഭയിൽ 15) അനുകൂലിച്ചിരിക്കേണ്ടതാണ്. സഭാനടപടികൾ ആരംഭിക്കുന്നതിനു മുൻപുതന്നെ അടിയന്തരപ്രമേയത്തെപ്പറ്റിയുള്ള നോട്ടീസ് സഭാധ്യക്ഷനും ബന്ധപ്പെട്ട വകുപ്പുമന്ത്രിക്കും നിയമസഭാസെക്രട്ടറിക്കും രേഖാമൂലം നല്കിയിരിക്കണം. നോട്ടീസ് ഹ്രസ്വവും പ്രമേയത്തെപ്പറ്റിയുള്ള ചർച്ച ഉൾക്കൊള്ളാത്തതുമായിരിക്കണം. നിയമസഭാചട്ടങ്ങൾക്ക് അനുസൃതമാണെന്നുള്ള സഭാധ്യക്ഷന്റെ അഭിപ്രായവും അനുമതിയും ലഭിച്ചുകഴിഞ്ഞാൽ മാത്രമേ പ്രമേയം അവതരിപ്പിക്കുവാൻ പാടുള്ളു. പ്രമേയാവതരണത്തിനുള്ള അനുവാദം നിഷേധിക്കുകയോ ക്രമപ്രകാരമല്ലെന്നു തീരുമാനിക്കുകയോ ചെയ്താൽ സഭാധ്യക്ഷൻ പ്രസ്തുത വിവരം സഭയുടെ ശ്രദ്ധയിൽപ്പെടുത്തുന്നതും തീരുമാനത്തിന് ആസ്പദമായ കാരണങ്ങൾ വിശദീകരിക്കുന്നതുമാണ്.

ഇതിനെ സംബന്ധിക്കുന്ന വ്യവസ്ഥകൾ ലോക്സഭാചട്ടം 58-ആം വകുപ്പിൽ ഉൾപ്പെടുത്തിയിട്ടുണ്ട്. സംസ്ഥാന നിയമസഭകളിലും അടിയന്തര പ്രമേയാവതരണം സംബന്ധിച്ചു വ്യവസ്ഥകൾ ഉണ്ട്. കേരള നിയമസഭാചട്ടം 51-ൽ ഇതിനെക്കുറിച്ചുള്ള വ്യവസ്ഥകൾ ഉൾക്കൊള്ളിച്ചിരിക്കുന്നു.

പ്രമേയാവതരണത്തിന് അനുവാദം ലഭിക്കുന്നപക്ഷം ബന്ധപ്പെട്ട അംഗത്തോട് പ്രമേയം അവതരിപ്പിക്കുവാൻ സഭാധ്യക്ഷൻ ആവശ്യപ്പെടുന്നു. പ്രമേയത്തെക്കുറിച്ചുള്ള ചർച്ചകൾക്കുശേഷം, സഭ ഏകകണ്ഠമായോ അഥവാ നിർദിഷ്ടമായ അംഗസംഖ്യയോടുകൂടിയോ പ്രമേയത്തെ അനുകൂലിക്കുന്നപക്ഷം പ്രമേയം പാസ്സാകുന്നതാണ്. നിർദിഷ്ടമായ അംഗസംഖ്യയുടെ അനുവാദം ലഭിക്കാത്തപക്ഷം പ്രമേയം തള്ളപ്പെടും.

അടിയന്തര പ്രമേയത്തിനു നിദാനമായ പ്രശ്നം ഒരു നിശ്ചിതസംഭവമായിരിക്കണം. പ്രശ്നം അടിയന്തരസ്വഭാവമുള്ളതും സഭയുടെ മുൻപിലുള്ള മറ്റു പ്രശ്നങ്ങളെക്കാൾ പ്രാധാന്യം അർഹിക്കുന്നതുമായിരിക്കണം. പൊതുസ്വഭാവമില്ലാത്തതിനാൽ നിരാകരിക്കപ്പെട്ടതോ, വ്യക്തിപരമോ ആയ കാര്യങ്ങൾ അടിയന്തര പ്രമേയത്തിന്റെ വ്യാപ്തിയിൽ പെടുന്നതല്ല. ഒന്നിൽ കൂടുതൽ പ്രശ്നങ്ങൾ പ്രമേയത്തിൽ ഉൾ ക്കൊള്ളിക്കുവാൻ പാടില്ല. നിയമസഭയുടെ ഒരേ സമ്മേളനത്തിൽ ഒന്നിലധികം അടിയന്തര പ്രമേയങ്ങൾ അവതരിപ്പിക്കുവാൻ അനുവദിക്കുന്നതല്ല. അതേ സമ്മേളനത്തിൽ ചർച്ച ചെയ്യപ്പെട്ടതോ, മറ്റുവിധത്തിൽ പരിഗണിക്കുന്നതിനു മാറ്റിവച്ചിട്ടുള്ളതോ, കോടതിയുടെ പരിഗണനയിലിരിക്കുന്നതോ, കോടതിപോലുള്ള അധികാരസ്ഥാപനങ്ങളിൽ (Quasi judicial bodies) തീർച്ചയ്ക്കിരിക്കുന്നതോ ആയ പ്രശ്നങ്ങളും അടിയന്തര പ്രമേയത്തിലൂടെ അവതരിപ്പിക്കുവാൻ പാടില്ല. പ്രമേയത്തെപ്പറ്റിയുള്ള ചർച്ച സഭയുടെ അനുവാദത്തിന് അനുസരണമായി പ്രശ്നത്തിൽമാത്രം ഒതുക്കിനിർത്തുന്നു.

അനുവദിച്ചിട്ടുള്ള സമയപരിധിക്കുള്ളിൽ പ്രമേയാവതാരകന് മറുപടി പറയുന്നതിനുള്ള സമയം ലഭിക്കുന്നതാണ്. ചർച്ചകൾക്കുശേഷം നിശ്ചിത സമയത്തുതന്നെ സഭാധ്യക്ഷൻ പ്രമേയത്തിലടങ്ങിയിരിക്കുന്ന പ്രശ്നത്തെപ്പറ്റി തീർപ്പ് കല്പിക്കുവാൻ സഭയ്ക്ക് അവസരം നല്കുന്നതായിരിക്കും.
നിയാന്തർത്താൽ മനുഷ്യൻ

ജർമനിയിലെ ദുംസൽ ദോർഫിനടുത്തുള്ള നിയാൻഡർ താഴ്‌വരയിൽ ജീവിച്ചിരുന്നതായി തെളിഞ്ഞിട്ടുള്ള ആദിമമനുഷ്യവിഭാഗം. പ്രാചീന ശിലായുഗത്തിൽ ജീവിച്ചിരുന്ന നിയാൻഡർത്താൽ മനുഷ്യൻ 1,20,000 വർഷങ്ങൾക്കു മുമ്പുവരെ - അവസാനത്തെ ഹിമയുഗത്തിന്റെ ആദ്യഘട്ടം - ഉണ്ടായിരുന്നു. നിയാൻഡർത്താൽ മനുഷ്യരിൽ കൂടിയാണ് ആൾക്കുരങ്ങിൽനിന്ന് ആധുനിക മനുഷ്യനിലേക്കുള്ള പരിണാമമുണ്ടായതെന്ന് നരവംശശാസ്ത്രജ്ഞന്മാർ കരുതുന്നു.

## കണ്ടെത്തൽ
1857 ൽ ഒരു ഗുഹയിൽ നിന്ന് ജോവാൻ ഫുഹ്രോട്ട് ആണ് ഈ മനുഷ്യവർഗ്ഗത്തിന്റെ അസ്ഥികൂടം കണ്ടെത്തിയത് .
## ശാരീരിക പ്രത്യേകതകൾ

ഏകദേശം 1.5 മീ. പൊക്കം, മെലിഞ്ഞ ശരീരം, ചെറിയ മസ്തിഷ്കം,ചെരിഞ്ഞനെറ്റിത്തടംഎന്നിവയായിരുന്നു പ്രത്യേകതകൾ. നടക്കുന്നതിൽ വൈകല്യങ്ങൾ ഉണ്ടായിരുന്നു. നീണ്ടുനിവർന്നു നില്ക്കാനോ വൈകല്യം കൂടാതെ നടക്കാനോ അവർക്കു കഴിവില്ലായിരുന്നു. ആദ്യകാലങ്ങളിൽ സംസാരിക്കാനും കഴിഞ്ഞിരുന്നില്ല; എന്നാൽ ക്രമേണ അവർ സംസാരിക്കാൻ പഠിച്ചു.

## ജീവിതരീതി

ആയുധങ്ങൾ മെച്ചപ്പെടുത്തുന്നതിൽ ഇവർ എപ്പോഴും ശ്രദ്ധിച്ചിരുന്നു. ഗുഹകളിൽ താമസിച്ചിരുന്ന ചെറു സംഘങ്ങളായായിരുന്നു ഇവരുടെ ജീവിതം. മരിച്ചവരെ സംസ്കരിക്കുമ്പോൾ ശവശരീരത്തിന്റെ കൂടെ ആയുധങ്ങളും മറ്റു സാമഗ്രികളും അടക്കം ചെയ്തിരുന്നു.ശിലായുധങ്ങളും മരത്തടികളും ഉപയോഗിച്ച് കാട്ടുമൃഗങ്ങളെ വേട്ടയാടി ജീവിച്ചിരുന്ന അവർക്ക് തീയുടെ ഉപയോഗം അറിയാമായിരുന്നു. മൃഗത്തിന്റെ തോൽ ഉണക്കി വസ്ത്രങ്ങളായി ഉപയോഗിച്ചു.

സ്പെയിനിലെ ഗുഹകളെ അടിസ്ഥാനമാക്കി നിയാണ്ടർത്തലുകൾക്ക് ചിഹ്നങ്ങൾ ഉപയോഗിക്കാനും അമൂർത്തമായി ചിന്തിക്കാനും കഴിവുണ്ടെന്ന് ലിസ്ബൺ സർവകലാശാലയിലെ പ്രൊഫസറായ ജോവോ സിൽഹാവോ പറഞ്ഞു.

 

## അവലംബം


വർഗ്ഗം:നിയാന്തർത്താൽ
താപധാരിത

ഒരു വസ്തുവിന്റെ ഊഷ്മാവ് ഒരു ഡിഗ്രി സെൽഷ്യസ് ഉയർത്തുന്നതിനാവശ്യമായ താപത്തെയാണ് **താപധാരിത** എന്ന് പറയുന്നത്. നിർദ്ധിഷ്ട വസ്തുവിന്റെ പിണ്ഡം എകകമാക്കിയെടുക്കുമ്പോൾ ആവശ്യമായ താപത്തെ വിശിഷ്ട താപധാരിത എന്നും പറയുന്നു.  ജലത്തിന്റെ വിശിഷ്ട താപധാരിത 4200 j /kg ആണ്.
## കുറിപ്പുകൾ
*

## അവലംബം

വർഗ്ഗം:ഭൗതിക പരിമാണങ്ങൾ
വർഗ്ഗം:ഊർജ്ജം
അടിയാർക്കുനല്ലാർ

തമിഴ് ക്ളാസിക്കുകളിലൊന്നായ ചിലപ്പതികാരത്തിന്റെ പ്രമുഖവ്യാഖ്യാതാക്കളിൽ രണ്ടാമത്തെ വ്യക്തിയാണ് **അടിയാർക്കുനല്ലാർ**. ചിലപ്പതികാരത്തിന്റെ കാലം എ.ഡി. 3-ആം ശതകത്തിനും 9-ആം ശതകത്തിനും ഇടയ്ക്കായിരിക്കണമെന്ന് പണ്ഡിതൻമാർ അഭ്യൂഹിക്കുന്നു. അടിയാർക്കുനല്ലാരുടെ കാലത്തെപ്പറ്റി വ്യക്തമായ തെളിവുകളൊന്നും ലഭിച്ചിട്ടില്ല. ഇദ്ദേഹം എ.ഡി. 12-ആം ശതകത്തിൽ വിജയമംഗലത്തിനു സമീപം കൊങ്ങുമണ്ഡലത്തിൽപെട്ട നിരമ്പൈ ഗ്രാമത്തിൽ ജനിച്ചുവെന്നും കാങ്കേയൻ (ഗാംഗേയൻ) എന്നൊരു നാടുവാഴിയുടെ സംരക്ഷണയിൽ കഴിഞ്ഞുകൊണ്ട് തമിഴ് സാഹിത്യസേവനം നടത്തിയെന്നും ഗവേഷകൻമാർ കരുതുന്നു.

ഉത്തിഷ്ഠമതിയായ ഒരു വ്യാഖ്യാതാവ് എന്ന നിലയിൽ അടിയാർക്കുനല്ലാർ തമിഴ് സാഹിത്യത്തിൽ ശാശ്വതയശസ്സ് ആർജിച്ചിട്ടുണ്ട്. ചിലപ്പതികാരം, മണിമേഖല, പടിഹം എന്നീ കാവ്യങ്ങൾക്ക് ഇദ്ദേഹം എഴുതിയ വ്യാഖ്യാനങ്ങൾ ഇന്നും തമിഴ് ക്ളാസിക്കുകളിലേക്കുള്ള വഴികാട്ടികളായി നിലകൊള്ളുന്നു. കാവ്യങ്ങളുടെ ഭാഷാപരമായ സവിശേഷതകളും കലാപരമായ മഹത്ത്വവും വിശ്ളേഷണം ചെയ്തുകൊണ്ടുള്ളതായിരുന്നു ഇദ്ദേഹത്തിന്റെ വ്യാഖ്യാനരീതി. 10-ആം ശതകത്തിനു മുമ്പു രചിക്കപ്പെട്ട പല ഉത്കൃഷ്ടകൃതികളെയും പറ്റിയുള്ള പരാമർശം ഇദ്ദേഹത്തിന്റെ വ്യാഖ്യാനങ്ങളിൽ കാണുന്നു. നഷ്ടപ്പെട്ടുപോയ പല ലക്ഷണഗ്രന്ഥങ്ങളെയും കാവ്യങ്ങളെയും പറ്റി ഈ വ്യാഖ്യാനത്തിലൂടെയാണ് പില്ക്കാലത്ത് അറിയാൻ സാധിച്ചത്. ഇദ്ദേഹത്തിന്റെ ഉരൈപ്പായിരം എന്ന വ്യാഖ്യാന ഗ്രന്ഥത്തിൽ മണിമേഖല, ചിലപ്പതികാരം എന്നീ കാവ്യങ്ങളുടെ ഉദാത്തസൗന്ദര്യത്തെപ്പറ്റി പ്രത്യേകം വിശദീകരിച്ചിരിക്കുന്നു. ചിലപ്പതികാരം *ഇയൽഇശൈനാദപ്പൊരുൾ-തൊടർ നിലൈച്ചെയ്യുൾ* (സംഗീതവും നൃത്തവും കലർന്ന ഒരു കഥാകാവ്യം) ആണെന്ന്, കാവ്യശാസ്ത്രസിദ്ധാന്തങ്ങളുടെ വെളിച്ചത്തിൽ ആദ്യമായി വിലയിരുത്തിയത് ഇദ്ദേഹമാണ്. ഈ വ്യാഖ്യാനരീതി പിന്നീടുള്ള പല വ്യാഖ്യാതാക്കൾക്കും മാതൃകയായിത്തീർന്നു. ചിലപ്പതികാരത്തിന്റെ ആദ്യത്തെ വ്യാഖ്യാതാവായ അരുമ്പത ഉരൈയാചിരിയരുടെ അഭിപ്രായങ്ങളെ ഖണ്ഡിച്ചുകൊണ്ടുള്ളതായിരുന്നു അടിയാർക്കു നല്ലാരുടെ വ്യാഖ്യാനം. പിൽക്കാലത്ത് അർഥഭേദമോ പ്രചാരലോപമോ വന്നിട്ടുള്ള ഒട്ടേറെ പദങ്ങളുടെ അന്നത്തെ അർഥം ഗ്രഹിക്കുന്നതിന് പ്രസ്തുത വ്യാഖ്യാനം സഹായകമാണ്. *എതുകമോന* പ്രാസങ്ങൾ ഏറെക്കുറെ ദീക്ഷിച്ച് പദ്യത്തോടു കിടപിടിക്കുന്ന മനോഹരശൈലിയിലാണ് വ്യാഖ്യാനത്തിന്റെ രചന. 

വർഗ്ഗം:തമിഴ് സാഹിത്യകാരന്മാർ
അടിയെതുക

തമിഴിലെ ദ്വിതീയാക്ഷരപ്രാസമാണ് **അടിയെതുക**. എതുക എന്നതിന് പൊരുത്തം എന്നർഥം. പദ്യത്തിലെ വരികൾതോറും ആദ്യക്ഷരങ്ങൾ മാത്രയളവിൽ ഒത്തിരിക്കുമ്പോൾ രണ്ടാമത്തെ അക്ഷരം തുല്യമായിരിക്കുന്ന തരത്തിൽ നിബന്ധിക്കുന്ന പ്രാസമാണിത്. ലീലാതിലകത്തിൽ പാട്ടിന് ഉദാഹരണമായി കൊടുത്തിട്ടുള്ള-

എന്ന രാമചരിതപദ്യത്തിൽ ഒന്നും മൂന്നും വരികളിലെ രേഫം ഈ പ്രാസത്തിന് ഉദാഹരണമാണ്. 

വർഗ്ഗം:തമിഴ് സാഹിത്യം
അടിസ്ഥാനപദങ്ങൾ

ഒരു ഭാഷയിൽ സാമാന്യവ്യവഹാരത്തിനു പ്രയോജനപ്പെടുന്ന പദസമൂഹമാണ് **അടിസ്ഥാനപദങ്ങൾ**. നിത്യവ്യവഹാരത്തിന് അവശ്യം വേണ്ടുന്ന പദങ്ങളെല്ലാം ഈ വിഭാഗത്തിൽപ്പെടുന്നു. ഏതെങ്കിലും ഒരു ഭാഷയിലെ അടിസ്ഥാനപദങ്ങൾ പഠിച്ചുകഴിഞ്ഞാൽ, ആ ഭാഷ സാമാന്യമായി കൈകാര്യം ചെയ്യുവാൻ പ്രയാസം വരില്ല. ഭവനനിർമ്മാണത്തിൽ അസ്തിവാരത്തിനുള്ളത്രയും പ്രാധാന്യം ഒരു ഭാഷയെ സംബന്ധിച്ചിടത്തോളം അടിസ്ഥാനപദങ്ങൾക്കുമുണ്ട്.

ഏതെങ്കിലും ഒരു ഭാഷ അഭ്യസിക്കുവാൻ ഒരുമ്പെടുമ്പോൾ, വ്യാകരണ കാര്യങ്ങളോടൊപ്പം അടിസ്ഥാനപദങ്ങൾ പഠിക്കുകയാണ് ആദ്യമായി ചെയ്യേണ്ടത്. സാധാരണയായി മാതൃഭാഷയിലെ അടിസ്ഥാനപദങ്ങൾ രണ്ടു വയസിനു മുൻപുതന്നെ പഠിച്ചുതുടങ്ങുവാൻ സാധിക്കുന്നു. പക്ഷേ, അന്യഭാഷാഭ്യസനം കുറച്ചുകൂടി മുതിർന്നതിനുശേഷമേ സാധിക്കൂ. തൻമൂലം, ഒരു വ്യക്തിക്ക് അഭ്യസിക്കാവുന്ന അടിസ്ഥാനപദങ്ങളുടെ എണ്ണത്തിൽ വ്യത്യാസം വരുന്നു.

ഒരു ഭാഷയുടെ വ്യവഹാരത്തിന്, ഏറ്റവും അധികം പ്രാവശ്യം പ്രയോഗിക്കപ്പെടുന്ന പദങ്ങൾക്ക് കൂടുതൽ പ്രാധാന്യം വന്നുചേരുന്നു. ഇത്തരം പദങ്ങൾ ആ ഭാഷയുടെ ആധാരപദങ്ങളായി കരുതപ്പെടുന്നു.

ഒരു ഭാഷയുടെ ശബ്ദസമ്പത്ത് അതിലെ അടിസ്ഥാന പദങ്ങളുടെ സംഖ്യയിൽനിന്ന് ഏകദേശം ഊഹിക്കാവുന്നതാണ്. ഇത്തരം പദങ്ങളെപ്പറ്റിയുള്ള പഠനങ്ങൾ പല പാശ്ചാത്യ ഭാഷാശാസ്ത്രജ്ഞൻമാരും നടത്തിയിട്ടുണ്ട്. തോൺഡൈക്ക്, ഗോഡ്ഫ്രെ ഡെവി, റവ. ജെ.സി.കീനിങ് തുടങ്ങിയ പണ്ഡിതൻമാർ ഇംഗ്ലീഷ് ഭാഷയിലെ അടിസ്ഥാനപദങ്ങളെപ്പറ്റി വിശദാധ്യയനം നടത്തിയിട്ടുണ്ട്. ഈ മാതൃകയിൽ ഡോ. ധീരേന്ദ്രവർമ, ഡോ. കെ.സി. ഭാട്ടിയ എന്നിവർ ഹിന്ദിയിലെ അടിസ്ഥാനപദങ്ങളെപ്പറ്റി ഗ്രന്ഥങ്ങൾ രചിച്ചിട്ടുണ്ട്. ഈ വിഷയം അടിസ്ഥാനമാക്കി ശാസ്ത്രീയപഠനങ്ങൾ മലയാളത്തിൽ വേണ്ടത്ര ഇതുവരെ ഉണ്ടായിട്ടില്ല.

വർഗ്ഗം:ഭാഷ
ഉത്പതനം

വസ്തുക്കൾ ഖരാവസ്ഥയിൽ നിന്നും ദ്രാവകാവസ്ഥയിലേക്ക് പോകാതെ നേരിട്ട് വാതകാവസ്ഥയിലേക്ക് പോകുന്നതിനെയാണ് ഉത്പതനം എന്ന് പറയുന്നത്.
## ഉദാഹരണം

*നാഫ്തലിൻ
‍*കർപ്പൂരം
*ഡ്രൈ ഐസ്‌:  78.5°C (197.5 K) താപനിലയിൽ ഡ്രൈ ഐസ്‌ ഉത്പതനത്തിന് വിധേയമായി ഖരാവസ്ഥയിൽനിന്നും നേരെ വാതകാവസ്ഥയിലേക്ക്‌ മാറുന്നു.

## അവലംബം

വർഗ്ഗം:ഭൗതികപ്രതിഭാസങ്ങൾ
വർഗ്ഗം:വാതകങ്ങൾ
വർഗ്ഗം:രാസപ്രക്രിയകൾ
വർഗ്ഗം:ദ്രവ്യത്തിന്റെ അവസ്ഥാന്തരങ്ങൾ
ഹിമാനീപതനം

[thumb|right|300px|A powder snow avalanche in the [Himalayas near Mount Everest.]]
[thumb|right|300px|The toe of an avalanche in [Alaska's Kenai Fjords.]]
[thumb|right|300px|A [Snow|powder snow avalanche]]

ഒരു താഴ്‌വരയിൽ പ്രകൃതിദത്തമായ കാരണങ്ങളാലോ മാനുഷികപ്രവൃത്തിയാലോ ഹിമപ്പരപ്പിന്റെ (snow pack) സമതുലിതാവസ്ഥ നഷ്ടപ്പെടുന്നതിനാൽ പെട്ടെന്നുണ്ടാകുന്ന ഹിമ പ്രവാഹമാണ് **ഹിമപാതം**  (Avalanche) പൊതുവേ മലമ്പ്രദേശങ്ങളിൽ സംഭവിക്കുന്ന ഹിമപാതത്തിൽ താഴേക്ക് സഞ്ചരിക്കുന്ന ഹിമത്തോടൊപ്പം ജലമോ വായുവോ കൂടിച്ചേരാറുണ്ട്. അതിശക്തമായ ഹിമപാതങ്ങൾക്ക് അവ സംഭവിക്കുന്ന പ്രദേശത്തെ പാറകളെയും മരങ്ങളെയും പിഴുതുമാറ്റാനുള്ള കഴിവുണ്ടാവും. വളരെയേറെ അളവിൽ ഹിമത്തെ പെട്ടെന്ന് തന്നെ ദീർഘദൂരം കൊണ്ടെത്തിക്കാൻ കഴിവുള്ളതിനാൽ മഞ്ഞുമൂടിക്കിടക്കുന്ന മലമ്പ്രദേശങ്ങളിൽ ജീവനും സ്വത്തിനും നാശം വരുത്താൻ അതീവ വിനാശകാരികളായ ഹിമപാതങ്ങൾക്ക് സാധിച്ചേക്കാം.

ശക്തിയേറിയ ശബ്ദത്തിനുപോലും ഹിമപാതം സൃഷ്ടിക്കുവാൻ കഴിയും. ശക്തിയേറിയ അനേകം കമ്പനങ്ങൾ പർവ്വതങ്ങളിൽ പ്രതിധ്വനിക്കുന്നതാണ് ഇത്തരം ഹിമപാതങ്ങൾക്ക് കാരണം.
## അവലംബം

urul portal

## പുറത്തേക്കുള്ള കണ്ണികൾ

വർഗ്ഗം:കാലാവസ്ഥാപ്രതിഭാസങ്ങൾ
വർഗ്ഗം:പ്രകൃതിക്ഷോഭങ്ങൾ
പഞ്ചാബ് ക്രിക്കറ്റ് അസോസിയേഷൻ സ്റ്റേഡിയം

ചണ്ഡീഗഢ് പട്ടണത്തിനു തൊട്ട് മൊഹാലിയിൽ നിലകൊള്ളുന്ന ഒരു ക്രിക്കറ്റ് സ്റ്റേഡിയമാണ് **പഞ്ചാബ് ക്രിക്കറ്റ് അസോസിയേഷൻ സ്റ്റേഡിയം**. **മൊഹാലി സ്റ്റേഡിയം** എന്ന പേരിലാണ് ഇതു പ്രസിദ്ധം. പഞ്ചാബ് ടീമിന്റെ സ്വന്തം കളിക്കളമാണിവിടം. 25 കോടി ചെലവിട്ടു പണിത ഈ സ്റ്റേഡിയത്തിന്റെ പണി മൂന്ന് വർഷമെടുത്താണ് പൂർത്തിയാക്കിയത്. ഒരേസമയം 45000 കാണികളെ ഉൾകൊള്ളാനുള്ള ശേഷിയുണ്ട് ഈ സ്റ്റേഡിയത്തിനു്. പരമ്പരാഗത ലൈറ്റ് ക്രമീകരണമല്ല ഈ കളിക്കളത്തിനുള്ളത്. തൊട്ടടുത്തുള്ള വിമാനത്താവളത്തിലേക്ക് വരുന്ന വിമാനങ്ങൾ കൂട്ടിയിടിക്കാതിരിക്കാനായി വിളക്കുകാലുകൾ വളരെ താഴ്ത്തിയാണ് ഇവിടെ നിർമ്മിക്കപ്പെട്ടിരിക്കുന്നത്. 

1993 നവംബർ 22 ന് ഹീറോ കപ്പിനായുള്ള ഇന്ത്യയും ദക്ഷിണാഫ്രിക്കയും തമ്മിലുള്ള ഏകദിന മത്സരത്തോടെയാണ് മൊഹാലി സ്റ്റേഡിയം ഉദ്ഘാടനം ചെയ്യപ്പെട്ടത്. 1994 ഡിസംബർ 4നു  ഇന്ത്യയും  വെസ്റ്റിൻഡീസും തമ്മിൽ നടന്ന ടെസ്റ്റ് മത്സരമാണ് ഇവിടെ നടന്ന ആദ്യ ടെസ്റ്റ് ക്രിക്കറ്റ് മത്സരം.

വർഗ്ഗം:ഇന്ത്യയിലെ ക്രിക്കറ്റ് സ്റ്റേഡിയങ്ങൾ
ലഗ്രാഞ്ജ്

ഗണിത, ജ്യോതിശാസ്ത്ര രംഗങ്ങളിൽ സുപ്രധാനപങ്ക് വഹിച്ച ഒരു ഇറ്റാലിയൻ ശാസ്ത്രജ്ഞനായിരുന്നു **ജോസഫ് ലൂയി ലഗ്രാഞ്ജ്** (ജീവിതകാലം: 25 ജനുവരി 1736 – 10 ഏപ്രിൽ 1813). ജനനം ഇറ്റലിയിലായിരുന്നെങ്കിലും ഫ്രാൻസിലാണു അദ്ദേഹം കൂടുതൽ കാലം പ്രവർത്തിച്ചത്. സംഖ്യാസിദ്ധാന്തം, ക്ലാസ്സിക്കൽ സെലസ്റ്റിയൽ മെക്കാനിക്സ് എന്നീ മേഖലകളിലാണ് ഇദ്ദേഹത്തിന്റെ പ്രധാനസംഭാവനകൾ.

## അവലംബം
* *Columbia Encyclopedia*, 6th ed., 2005, "Lagrange, Joseph Louis."
* W. W. Rouse Ball, 1908, "Joseph Louis Lagrange (1736 - 1813)," *[[Rouse History of Mathematics|A Short Account of the History of Mathematics]]*, 4th ed.
* Chanson, Hubert, 2007, "Velocity Potential in Real Fluid Flows: Joseph-Louis Lagrange's Contribution," *La Houille Blanche* 5: 127-31.
* Fraser, Craig G., 2005, "Théorie des fonctions analytiques" in Grattan-Guinness, I., ed., *Landmark Writings in Western Mathematics*. Elsevier: 258-76.
* Lagrange, Joseph-Louis. (1811). *Mecanique Analytique*. Courcier (reissued by Cambridge University Press, 2009; ISBN 978-1-108-00174-8)
* Lagrange, J.L. (1781) "Mémoire sur la Théorie du Mouvement des Fluides"(Memoir on the Theory of Fluid Motion) in Serret, J.A., ed., 1867. *Oeuvres de Lagrange, Vol. 4*. Paris" Gauthier-Villars: 695-748.
* Pulte, Helmut, 2005, "Méchanique Analytique" in Grattan-Guinness, I., ed., *Landmark Writings in Western Mathematics*. Elsevier: 208-24.

## പുറത്തേക്കുള്ള കണ്ണികൾ

* 
* 
* Lagrange, Joseph Louis de: The Encyclopedia of Astrobiology, Astronomy and Space Flight
* The Founders of Classical Mechanics: Joseph Louis Lagrange 
* The Lagrange Points
* Derivation of Lagrange's result
* Lagrange's works (in French) Oeuvres de Lagrange, edited by Joseph Alfred Serret, Paris 1867, digitized by Göttinger Digitalisierungszentrum (Mécanique analytique is in volumes 11 and 12.)
* Rue Lagrange, Paris

വർഗ്ഗം:1736-ൽ ജനിച്ചവർ
വർഗ്ഗം: 1813-ൽ മരിച്ചവർ
വർഗ്ഗം:ജനുവരി 25-ന് ജനിച്ചവർ
വർഗ്ഗം:ഏപ്രിൽ 10-ന് മരിച്ചവർ

വർഗ്ഗം:ഇറ്റാലിയൻ ഗണിതശാസ്ത്രജ്ഞർ
വർഗ്ഗം:ഇറ്റാലിയൻ ജ്യോതിശാസ്ത്രജ്ഞർ
റോബോട്ട്

**യന്ത്രമനുഷ്യൻ** അഥവാ **റോബോട്ട്** സ്വന്തമായോ നിർദ്ദേശങ്ങൾ അനുസരിച്ചോ പ്രവൃത്തികൾ ചെയ്യാൻ കഴിവുള്ള ഒരു ഇലക്ട്രോ-മെക്കാനിക്കൽ ഉപകരണമാണ്. കമ്പ്യൂട്ടർ അല്ലെങ്കിൽ ഇലക്ട്രോണിക് പ്രോഗ്രാമിംഗ് ആണ് റോബോട്ടുകളെ നിയന്ത്രിക്കുന്നത്. പൂർണ്ണമായോ ഭാഗികമായോ ബാഹ്യനിയന്ത്രണമില്ലാതെ (autonomous)  പ്രവൃത്തികൾ ചെയ്യാൻ റോബോട്ടുകൾക്ക് സാധിക്കും.
റോബോട്ടുകളെ കുറിച്ചു പഠിക്കുന്ന ശാസ്ത്രശാഖയാണ് **"റോബോട്ടിക്സ്"** അമേരിക്കൻ എഴുത്തുകാരനായ ഐസക് അസിമോവാണ് ഈ വാക്ക് ആദ്യം ഉപയോഗിച്ചത്. 
"സ്വതന്ത്രമായി ചലിക്കുന്ന ആദ്യ റോബോട്ട്  ജീവി ഒരു ആമയാണ് .
1948 ൽ വാൾട്ടൻ ഗ്രേ എന്ന അമേരിക്കക്കാരനാണ് ഇതുണ്ടാക്കിയത്.
മുനുഷ്യന്റെ രൂപത്തിൽ നിർമിച്ച റോബോട്ടുകളെ '''Humanoid''' എന്ന് വിളിക്കുന്നു.വെള്ളത്തിനിടയിൽ പരിശോധന നടത്താൻ കഴിവുള്ള റോബോട്ടുകളെ ഓട്ടോ സബ് എന്ന് വിളിക്കുന്നു 

1920-ൽ ആർ. യു. ആർ (റോസ്സംസ് യൂണിവേഴ്സൽ റോബോട്സ് )എന്ന നാടകത്തിൽ ചെക്ക് എഴുത്തുകാരനായ കാരെൽ കാപെക് ആണ് റോബോട്ട് എന്ന പദം ആദ്യമായി ഉപയോഗിച്ചത്. 
1948 ൽ ഇംഗ്ലണ്ടിലെ ബ്രിസ്റ്റോളിൽ വില്യം ഗ്രേ വാൾട്ടർ സൃഷ്ടിച്ച ആദ്യത്തെ ഇലക്ട്രോണിക് സ്വയംഭരണ റോബോട്ടുകളും 1940 കളുടെ അവസാനത്തിൽ കമ്പ്യൂട്ടർ ന്യൂമറിക്കൽ കൺട്രോൾ (സിഎൻസി) യന്ത്രോപകരണങ്ങളും വന്നതോടെ ഇലക്ട്രോണിക്സ് വികസനത്തിന്റെ പ്രേരകശക്തിയായി മാറി. ജോൺ ടി. ഫ്രാങ്ക് എൽ. സ്റ്റുലെൻ. 1954 ൽ ജോർജ്ജ് ഡെവോൾ നിർമ്മിച്ച ആദ്യത്തെ വാണിജ്യ, ഡിജിറ്റൽ, പ്രോഗ്രാം ചെയ്യാവുന്ന റോബോട്ട് യൂണിമേറ്റ് എന്ന് നാമകരണം ചെയ്തു. 1961 ൽ ഇത് ജനറൽ മോട്ടോഴ്‌സിന് വിറ്റു, അവിടെ ന്യൂജേഴ്‌സിയിലെ എവിംഗ് ടൗൺഷിപ്പിലെ വെസ്റ്റ് ട്രെന്റൺ വിഭാഗത്തിലെ ഉൾനാടൻ ഫിഷർ ഗൈഡ് പ്ലാന്റിലെ ഡൈ കാസ്റ്റിംഗ് മെഷീനുകളിൽ നിന്ന് ചൂടുള്ള ലോഹത്തിന്റെ കഷണങ്ങൾ ഉയർത്താൻ ഉപയോഗിച്ചു.

മനുഷ്യർ‌ ചെയ്യാൻ‌ താൽ‌പ്പര്യമില്ലാത്തതോ വലിപ്പ പരിമിതി കാരണം‌ ചെയ്യാൻ‌ കഴിയാത്തതോ അല്ലെങ്കിൽ‌ ബാഹ്യസ്ഥലം അല്ലെങ്കിൽ‌ കടലിന്റെ അടിഭാഗം പോലുള്ള തീവ്രമായ ചുറ്റുപാടുകളിൽ‌ നടക്കുന്നതോ ആയ ആവർത്തിച്ചുള്ളതും അപകടകരവുമായ ജോലികൾ‌ ചെയ്യുന്നതിന് റോബോട്ടുകൾ‌ മനുഷ്യർക്ക് പകരമായി അവയെ ഉപയോഗിച്ചു.
വർദ്ധിച്ചുവരുന്ന പ്രവർത്തനങ്ങളിൽ തൊഴിലാളികളെ മാറ്റിസ്ഥാപിക്കുന്നതിനാൽ സാങ്കേതിക തൊഴിലില്ലായ്മ വർദ്ധിക്കുന്നതായി റോബോട്ടുകളെ കുറ്റപ്പെടുത്തുന്നു. സൈനിക പോരാട്ടത്തിൽ റോബോട്ടുകളുടെ ഉപയോഗം ധാർമ്മിക ആശങ്കകൾ ഉയർത്തുന്നു. റോബോട്ട് സ്വയംഭരണത്തിന്റെ സാധ്യതകളും പ്രത്യാഘാതങ്ങളും ഫിക്ഷനിൽ അഭിസംബോധന ചെയ്യപ്പെട്ടിട്ടുണ്ട്, ഇത് ഭാവിയിൽ ഒരു യഥാർത്ഥ ആശങ്കയായിരിക്കാം.
## ഇതും കാണുക
*ഐബൊ
*സോഫിയ (റോബോട്ട്)
* വ്യോമമിത്ര

## അവലംബം


വർഗ്ഗം:റോബോട്ടുകൾ
ആനി തയ്യിൽ

മലയാളത്തിലെ ഒരു സാഹിത്യകാരിയും രാഷ്ട്രീയപ്രവർത്തകയുമായിരുന്നു **ആനി ജോസഫ്** എന്ന  **ആനി തയ്യിൽ**. 1948 മുതൽ 51 വരെ തിരു-കൊച്ചി നിയമസഭയിൽ അംഗമായിരുന്നു. 

## ജീവിതരേഖ
തൃശ്ശൂർ ജില്ലയിലുള്ള ചെങ്ങലൂർ കാട്ടുമാൻ വീട്ടിൽ ജോസഫിന്റെയും മേരിയുടെയും മകളായി 1920 ഒക്ടോബർ 11-ന് ജനനം. മദ്രാസ് സർവകലാശാലയിൽനിന്ന് ബി.എ. ബിരുദം നേടിയശേഷം നിയമബിരുദം സമ്പാദിച്ച് അഭിഭാഷകവൃത്തിയിലേർ​പ്പെട്ടെങ്കിലും, സാഹിത്യ-രാഷ്ട്രീയപ്രവർത്തനങ്ങളിലായിരുന്നു ഇവർക്കു കൂടുതൽ താത്പര്യം. ഇന്ത്യൻ നാഷണൽ കോൺഗ്രസ്സിലും കേരള കോൺഗ്രസ്സിലും ആനി പല പ്രമുഖപദവികളും വഹിച്ചിട്ടുണ്ട്. 1948 ൽ തൃശൂരിൽ നിന്നു കോൺഗ്രസ്സ് ടിക്കറ്റിൽ മത്സരിച്ചു ജയിച്ച് തിരുകൊച്ചി നിയമസഭയിൽ അംഗമായി.കേന്ദ്രന്യൂനപക്ഷ കമ്മീഷനിലും കൊച്ചിയിലെയും തിരു-കൊച്ചിയിലെയും നിയമസഭകളിലും അംഗമായിരുന്നു. സമസ്തകേരളസാഹിത്യപരിഷത്തിന്റെ കാര്യദർശിനിയായും സാഹിത്യ അക്കാദമിയിലെ നിർവാഹകസമിതി അംഗമായും സേവനം അനുഷ്ഠിച്ചിട്ടുള്ള ആനി  തൊണ്ണൂറോളം  കൃതികൾ രചിച്ചിട്ടുണ്ട്. മലയാള ഭാഷയിൽ ഏറ്റവുമധികം കൃതികൾ രചിച്ചിട്ടുള്ള വനിതയും ആനി തന്നെയാണ്. തോമസ് ഹാർഡിയുടെ ടെസ്സ്, ലിയോ ടോൾസ്റ്റോയിയുടെ യുദ്ധവും സമാധാനവും, ചാൾസ് ഡിക്കൻസിന്റെ രണ്ടു നഗരങ്ങളുടെ കഥ, അലക്സാന്ദ്ര് ദൂമായുടെ മോണ്ടി ക്രിസ്റ്റോ, മൂന്നു പോരാളികൾ എന്നീ കൃതികൾ വിവർത്തനം ചെയ്തതിനു പുറമേ, മോളെന്റെ മോൻ നിന്റീ, കൊച്ചമ്മിണി, ഈ എഴുത്തുകൾ നിനക്കുള്ളതാണ് (നാലു ഭാഗങ്ങൾ), മൗലികാവകാശങ്ങൾ എന്നീ സ്വതന്ത്രകൃതികളുടെ കർത്രികൂടിയാണ് ആനി തയ്യിൽ. 
*പ്രജാമിത്രം* എന്ന പേരിൽ ഒരു പത്രവും,*ശ്രീമതി* എന്ന പേരിൽ ഒരു വനിതാമാസികയും ആനി തയ്യിൽ ആരംഭിയ്ക്കുകയുണ്ടായി.മലയാളത്തിൽ ഏറ്റവുമധികം ബൈബിൾ കഥകൾ രചിച്ചിട്ടുള്ള വനിതയും ഇവർ തന്നെയാണ് .

പത്രപ്രവർത്തകനായ കുര്യൻ തയ്യിലാണ് ഇവരുടെ ഭർത്താവ്. 1993 ഒക്ടോബർ 21-ന് ആനി തയ്യിൽ അന്തരിച്ചു.

## അവലംബം

## പുറം കണ്ണികൾ
* 
* 

വർഗ്ഗം:1918-ൽ ജനിച്ചവർ
വർഗ്ഗം: 1993-ൽ മരിച്ചവർ
വർഗ്ഗം:നവംബർ 11-ന് ജനിച്ചവർ
വർഗ്ഗം: ഒക്ടോബർ 21-ന് മരിച്ചവർ

വർഗ്ഗം:മലയാളസാഹിത്യകാരന്മാർ
ചൂലന്നൂർ മയിൽ സംരക്ഷണകേന്ദ്രം

കേരളത്തിലെ ഏക മയിൽ സംരക്ഷണകേന്ദ്രമാണ് **ചൂലന്നൂർ മയിൽ സംരക്ഷണകേന്ദ്രം**. പാലക്കാട് പട്ടണത്തിൽനിന്നും 30 കിലോമീറ്റർ അകലെയാണ് സകേതം സ്ഥിതി ചെയ്യുന്നത്.  500 (3.420 ച.കി.മീ) ഹെക്ടർ നിബിഢവനങ്ങളുള്ള ഇവിടെ 200-ഓളം മയിലുകൾ ഉണ്ട്.  ഭാരതപ്പുഴയുടെ പോഷക നദിയായ ഗായത്രിപ്പുഴയുടെ  തീരത്തുള്ള  342  ഹെക്ടർ സ്ഥലം ഇതിനായി വേർതിരിച്ചിരിക്കുന്നു. നാനാവിധം പക്ഷികളുടെ വാസസ്ഥലമാണ് ഈ വന്യജീവി സംരക്ഷണകേന്ദ്രം. 100-ഓളം വിവിധയിനം പക്ഷികളെ ഇവിടെ കണ്ടെത്തിയിട്ടുണ്ട്. പക്ഷിനിരീക്ഷകർക്കും പ്രകൃതിസ്നേഹികൾക്കും ഈ സംരക്ഷണകേന്ദ്രത്തിലെ കാടുകൾപ്രിയങ്കരമായിരിക്കും. ഇന്ത്യയിലെ പ്രശസ്തനായ പക്ഷിനിരീ‍ക്ഷകനായിരുന്ന ഇന്ദുചൂഡൻ എന്ന തൂലികാനാമത്തിൽ അറിയപ്പെട്ടിരുന്ന കെ.കെ. നീലകണ്ഠന്റെ ഒർമ്മയ്ക്ക് മയിൽസംങ്കേത്തെ 2008ൽസമർപ്പിച്ചു. മൺസൂൺ കഴിയുന്ന ഉടനെ ചൂലന്നൂർ സന്ദർശിച്ചാൽ ധാരാളം ഇനത്തിലെ ചിത്രശലഭങ്ങളെയും കാണാൻ കഴിയും. 

പാലക്കാട് ജില്ലയിലെ ആലത്തൂർ ബ്ലോക്കിലെ തരൂർ പഞ്ചായത്തിലാണ്  മയിലുകൾക്ക് മാത്രമായുള്ള ഈ സംരക്ഷണ കേന്ദ്രം. കാടുകളും നെൽപ്പാടങ്ങളും ധാരാളമുള്ള ഇവിടം മയിലുകൾക്ക് സുരക്ഷിതമായി വസിക്കാനും പ്രജനനത്തിനും വേണ്ടി 2007 ലാണ് കേന്ദ്ര- കേരള സർ ക്കാരുകൾ  മയിൽ സങ്കേതമാക്കിയത്. **കെ. കെ. നീലകണ്ഠൻ മെമ്മോറിയൽ മയിൽ സാങ്ച്വറി** എന്നാണു പേരിട്ടിരിക്കുന്നത്.  ദിവ്യത്വമുണ്ടെന്ന വിശ്വാസത്താൽ , നെൽപ്പാടങ്ങളിൽ നെല്ല് തിന്നാനിറങ്ങുന്ന മയിലുകളെ  ഇവിടുത്തുകാർ ഉപദ്രവിക്കാറില്ല. നെന്മാറ ഫോറസ്റ്റ് ഡിവിഷൻ 2002 - ൽ നടത്തിയ സർവേയിൽ 131 മയിലുകളെ  ഇവിടെ കണ്ടെത്തിയിരുന്നു. കേരളത്തിൽ വയനാട്, ചിന്നാർ  സാങ്ച്വറികളിലും പറമ്പിക്കുളത്തും മയിലുകളുണ്ട്.  ശലഭ ഉദ്യാനവും, നക്ഷത്ര വനവും മയിൽ സംരക്ഷണ കേന്ദ്രത്തിന്റെ പ്രധാന കവാടത്തിനടുത്ത് തന്നെ ഉണ്ട്. 
## എങ്ങനെ എത്തി ചേരാം?
ഉച്ചക്ക് ശേഷം ഉള്ള സമയം ആണ് പക്ഷി സങ്കേതം സന്ദർശിക്കാൻ അനുയോജ്യമായ സമയം. മയിലുകളെ കാണാൻ സാധ്യത കൂടുതലുള്ളതും ഈ സമയത്താണ്. മയിൽ സങ്കേതത്തിലേക്ക് നേരിട്ടുള്ള ബസ്സുകളുടെ എണ്ണം കുറവാണ്. ബസ്സുകളുടെ സമയം മുൻകൂട്ടി അറിഞ്ഞു വെച്ച ശേഷം യാത്ര തുടങ്ങുക. വിവിധ സ്ഥലങ്ങളിൽ നിന്നും മയിൽ സാങ്കേതത്തിലേക്കുള്ള ദൂരം.

## അവലംബം

*ഹിന്ദു ദിനപത്രം, തീയതി: 10 /9/2008  URL  
*മലയാളമനോരമ ദിനപത്രം, തീയതി: 30 /3/2011 .
*ചൂലന്നുർ മയിൽ സംരക്ഷണ കേന്ദ്രം പ്രസിദ്ധീകരിച്ച ലഘുലേഖ.
*KI, Abin. "Birding tourism." Kerala Calling Mar. 2014: 26-31. Print.

വർഗ്ഗം:കേരളത്തിലെ പക്ഷിസങ്കേതങ്ങൾ
അഭിവഹനം

വായുവിന്റെ തിരശ്ചീനദിശയിലുള്ള സംചരണമാണ് **അഭിവഹനം**. അന്തരീക്ഷ വിജ്ഞാനത്തിൽ വായുവിന്റെ ക്ഷൈതിജചലനത്തിലൂടെയുള്ള താപവിനിമയത്തെ വ്യഞ്ജിപ്പിക്കുവാൻ ഈ പദം ഉപയോഗിക്കുന്നു. ഊർധ്വാധരചലനവുമായി മാത്രം ബന്ധപ്പെട്ടിരിക്കുന്ന സംവഹനപ്രക്രിയയിൽനിന്നും തുലോം വിഭിന്നമാണ് ഇത്. ഉഷ്ണമേഖലയിലെ താപം ഉയർന്ന അക്ഷാംശങ്ങളിലേക്കു പ്രസരിക്കുവാൻ സഹായിക്കുന്നത് പ്രധാനമായും വായുവിന്റെ തിരശ്ചീനചലനമാണ്. അഭിവഹനത്തിന്റെ ഉത്തമദൃഷ്ടാന്തമാണിത്. 

അഭിവഹനം മൂടൽമഞ്ഞുണ്ടാവാൻ ഇടയാക്കുന്നു. ഊഷ്മളവും നീരാവിപൂരിതവുമായ വായു നന്നേ തണുത്ത പ്രദേശത്തേക്കു വീശുമ്പോഴാണ് ഇങ്ങനെ സംഭവിക്കുന്നത്. കടലൊഴുക്കുകളിൽ തിരശ്ചീനദിശയിലുണ്ടാവുന്ന ഗുണവിനിമയങ്ങളെ വ്യഞ്ജിപ്പിക്കുവാൻ സമുദ്രവിജ്ഞാനികൾ 'അഭിവഹനം' ഉപയോഗിച്ചുകാണുന്നു. 

## അവലംബം
ഗ്രേറ്റ് സോൾ: മഹാത്മാഗാന്ധി ആൻഡ് ഹിസ് സ്ട്രഗിൾ വിത്ത് ഇന്ത്യ

ന്യൂയോർക്ക് ടൈംസ്' എന്ന ഇംഗ്ലീഷ് ദിനപത്രത്തിന്റെ മുൻ എക്‌സിക്യൂട്ടീവ് എഡിറ്ററും പുലിറ്റ്‌സർ സമ്മാനജേതാവുമായ ജോസഫ് ലെവിവെൽഡ് രചിച്ച ഒരു പുസ്തകമാണ് **ഗ്രേറ്റ് സോൾ: മഹാത്മാഗാന്ധി ആൻഡ് ഹിസ് സ്ട്രഗിൾ വിത്ത് ഇന്ത്യ**. ഇന്ത്യയുടെ രാഷ്ട്രപിതാവായ മഹാത്മാഗാന്ധിയെപ്പറ്റി വിവാദപരമായ പരാമർശമാണ് ഈ പുസ്തകത്തിൽ നടത്തിയിട്ടുള്ളത്. ബ്രിട്ടനിലും അമേരിക്കയിലുമാണ് പുസ്തകം പുറത്തിറക്കിയിട്ടുള്ളത്. 

ദക്ഷിണാഫ്രിക്കയിലെ കറുത്തവർഗ്ഗക്കാർക്കെതിരെ വംശവെറിയൻ സമീപനമാണു ഗാന്ധിജി സ്വീകരിച്ചിരുന്നതെന്ന് പുസ്തകത്തെക്കുറിച്ചുള്ള നിരൂപണത്തിലാണ് ആരോപിക്കുന്നത്. കൂടാതെ അക്കാലത്ത് അടുത്ത സുഹൃത്തും വാസ്തുശിൽപ്പിയും കായികപരിശീലകനുമായ ഹെർമൻ കാലെൻബാഷുമായി ഗാന്ധി ശാരീരികമായ ബന്ധം പുലർത്തിയിരുന്നെന്ന സൂചനകളും, 1908 - ൽ  ഈ സുഹൃത്തിനോടൊപ്പം ജീവിക്കുവാനായി ഗാന്ധിജി ഭാര്യ കസ്തൂർബാ ഗാന്ധിയെ ഉപേക്ഷിച്ചിരുന്നെന്നും ഇതിൽ പരാമർശിക്കുന്നു. 

എന്നാൽ, ഗാന്ധി സ്വവർഗപ്രണയിയാണെന്ന് പുസ്തകത്തിൽ പറയുന്നില്ലെന്നും കാലെൻബാഷുമൊത്ത് നാലു വർഷം താമസിച്ചുവെന്നേ തന്റെ പുസ്തകത്തിൽ പറയുന്നുവുള്ളുവെന്നും ഗ്രന്ഥകർത്താവ് ഈ വിവാദത്തെത്തുടർന്ന് പ്രസ്താവന നടത്തിയിരുന്നു. 

പുസ്തകം വിവാദമായപ്പോൾ ഗ്രന്ഥകാരൻ ലെവിവെൽഡ് നൽകിയ വിശദീകരണം ഇതാണ്:-
*സ്വവർഗപ്രേമിയെന്നോ വംശവെറിയനെന്നോ ഗാന്ധിയെ പരാമർശിച്ചു ഞാൻ എഴുതിയിട്ടില്ല. അദ്ദേഹത്തിന്റെ ജീവിതത്തെക്കുറിച്ചുള്ള വസ്തുതകൾ ശ്രദ്ധാപൂർവമായും ഉത്തരവാദിത്തത്തോടെയും അവതരിപ്പിക്കുക മാത്രമേ ചെയ്തിട്ടുള്ളൂ*.

## അവലംബം

## പുറത്തേക്കുള്ള കണ്ണികൾ
വർഗ്ഗം:ഇംഗ്ലീഷ് ഗ്രന്ഥങ്ങൾ
വർഗ്ഗം:മഹാത്മാഗാന്ധിയെക്കുറിച്ചുള്ള പുസ്തകങ്ങൾ
ക്രിസ്റ്റഫർ ഡ്രെസെർ

ഒരു ബ്രിട്ടീഷ് കലാശില്പ സംവിധായകനാണ് **ക്രിസ്റ്റഫർ ഡ്രെസെർ**.  രൂപകല്പനയിൽ ശാസ്ത്രീയ സമീപനമാണ് ഇദ്ദേഹം അവലംബിച്ചിരിക്കുന്നത്. ലോഹം, ഗ്ളാസ് തുടങ്ങിയ സാമഗ്രികളുടെ ഉപയോഗസാധ്യത ഇദ്ദേഹം പരമാവധി പ്രയോജനപ്പെടുത്തിയിരുന്ന ശൈലിയായിരുന്നു ക്രിസ്റ്റഫറിന്റേത്.

## ജീവിതരേഖ
1834 ജൂലൈ 4-ന് ഗ്ളാസ്ഗോവിൽ ജനിച്ചു. ലണ്ടനിലെ സൊമെർസെറ്റ് ഹൌസിലെ സ്കൂൾ ഒഫ് ഡിസൈനിങ്ങിൽ രണ്ടു വർഷം പഠനം നടത്തി. ലീനീയൻ സൊസൈറ്റിയിൽ (Linnean Society) ഫെലോ ആയി തെരഞ്ഞെടുക്കപ്പെട്ട ഡ്രെസെർ 1876-ൽ ബ്രിട്ടിഷ് ഗവൺമെന്റിന്റെ പ്രതിനിധിയായി ജപ്പാൻ സന്ദർശിച്ചു. യൂണിറ്റി ഇൻ വെറൈറ്റി (1859), ദ് ഡെവലപ്മെന്റ് ഒഫ് ഓർണമെന്റൽ ആർട്ട് ഇൻ ദി ഇന്റർനാഷണൽ എക്സിബിഷൻ (1862), ജപ്പാൻ, ഇറ്റ്സ് ആർക്കിടെക്ചർ, ആർട്ട് ആൻഡ് മാനുഫാക്ചേഴ്സ് (1882) തുടങ്ങിയവ ഡിസൈനിങ്ങിനെപ്പറ്റി ഇദ്ദേഹം രചിച്ച വിലപ്പെട്ട ഗ്രന്ഥങ്ങളാണ്. 1904 നവംബർ 24-ന് ഫ്രാൻസിലെ മൾഹൌസിൽ അന്തരിച്ചു. 

## അവലംബം

## പുറത്തേക്കുള്ള കണ്ണികൾ

* Dresser: Industrial Designer''  from  designmuseum.org.
* Dresser: A Design Revolution'' , exhibition at the Victoria and Albert Museum, 9 September – 5 December 2004.

വർഗ്ഗം:1834-ൽ ജനിച്ചവർ
വർഗ്ഗം: 1904-ൽ മരിച്ചവർ
വർഗ്ഗം:ജൂലൈ 4-ന് ജനിച്ചവർ
വർഗ്ഗം:നവംബർ 24-ന് മരിച്ചവർ
കാറ്റാടിമരം

**കാറ്റാടി മരം** എന്ന മരം ഒരു വിദേശിയാണ്. ഓസ്ട്രേലിയയാണ്.ഇതിന്റെ ജന്മദേശം. ഇലകളില്ല എന്നതാണ് ഇതിന്റെ ഒരു പ്രധാന സവിശേഷത. പക്ഷേ പ്രകാശസംശ്ലേഷണം നടത്താൻ ഇതിനു കഴിയും. ഇലകളുടെ പണി ചെയ്യുന്ന പച്ചനിറത്തിലുള്ള ചരടുപോലുള്ള ഉപശാഖകൾ ഇവയ്ക്കുണ്ട് കാറ്റിന്റെ ചലനത്തിനൊത്ത് ഇളകിയാടുന്നതിലാൽ കാറ്റാടി മരം എന്നും കാറ്റിൽ ചൂളം വിളിയുടെ ശബ്ദം ഉണ്ടാക്കുന്നതിനാൽ ചൂളമരമെന്നും ഇതിനു പേര് വന്നു. ഇതു കൂടാതെ ചവാക്ക് എന്നും പേരുണ്ട്.

അമ്പത് മീറ്ററിലധികം പൊക്കം വയ്ക്കുന്ന ഈ മരങ്ങൾ വേഗം വളരുന്നവയാണ്. സൂര്യപ്രകാശം ഇതിനാവശ്യമുള്ളതിലാൽ നേരെ മുകളിലേക്കാണ് വളരുക. ഏതുകാലാവസ്ഥയിലും ഇതിനു വളരാം. വർഷത്തിൽ 2 തവണ ഇതു പൂക്കും. ഫെബ്രുവരിയിലും സെപ്തംബറിലും ആണ് ഇത്. പൂക്കുലകൾ ചെണ്ട് പോലെനിൽക്കുന്നു. കായ ചിറകുള്ളതും ഉരുണ്ട് അൽപ്പം നീണ്ടതുമാണ്. കാറ്റിലൂടെയും വെള്ളത്തിലൂടെയും വിത്തുവിതരണം ധാരാളമായി നടക്കാറുണ്ട്. പക്ഷേ ചിലതുമാത്രമേ കിളിർക്കുകയിള്ളു. തടി ഉറപ്പുണ്ടെങ്കിലും പൊട്ടാൻ സാധ്യതയുണ്ട്. എങ്കിലും പാലം നിർമ്മാണത്തിനും തൂൺ നിർമ്മാണത്തിനും ഉപയോഗിക്കാം കാഷ്വെയറൈനേസി കുടുംബത്തിൽപ്പെട്ട കാറ്റാടിമരത്തിന്റെ ശാസ്ത്രീയനാമം **കാഷ്വറൈനെ ഇക്വിസെറ്റി ഫോളിയ ലിൻ** എന്നാണ്. ഈ മരത്തിന്റെ ഉപശാഖകൾ ഓസ്ട്രേലിയയിലെ കാഷ്വറിയസ് പക്ഷിയുടെ തൂവൽ പോലെയാണ് അതിനാലാണ് ആ പേര് ലഭിച്ചത്.
## ചിത്രശാല

Casuarinaceae_-_കാറ്റാടി_01.JPG|കാറ്റാടി മരം
Casuarinaceae_-_കാറ്റാടി_03.JPG|കാറ്റാടിയുടെ ചെറിയ ശിഖിരങ്ങൾ
Casuarina equisetifolia.JPG|കാറ്റാടി മരത്തോട്ടം -തമിഴ് നാട്ടിൽ നിന്ന്
Sapling of Casuarina equisetifolia.jpg|കാറ്റാടി മരത്തിന്റെ തൈ
Casuarina equisetifolia MHNT.BOT.2016.24.39.jpg|Casuarina equisetifolia - Museum specimen


## അവലംബം


*Research team from IRD working on *[[Frankia]]*-Casuarinaceae mycorrhizal and nitrogen-fixing symbioses

വർഗ്ഗം:വൃക്ഷങ്ങൾ
വർഗ്ഗം:കേരളത്തിലെ സസ്യജാലം
കെ. അശോകൻ

ഒരു മലയാള സാഹിത്യകാരനാണ് **കെ. അശോകൻ**. 

## ജീവിതരേഖ
1933 ഏപ്രിൽ 17-ന് മയ്യനാട്ടു ജനിച്ചു. മലയാളം എം.എ. ബിരുദം നേടിയശേഷം കുറച്ചുകാലം പത്രപ്രവർത്തകനായിരുന്നു. 1957 മുതൽ മൂന്നു വർഷം മലയാളം ലക്സിക്കൺ നിർമ്മാണസമിതിയിൽ പ്രവർത്തിച്ചു. 1960-ൽ സംസ്ഥാന പബ്ലിക് റിലേഷൻസ് വകുപ്പിൽ ഇൻഫർമേഷൻ ഓഫീസറായി നിയമിതനായി. തുടർന്ന് ഇതേ വകുപ്പിൽ ഡയറക്ടറായി സേവനമനുഷ്ഠിച്ചു. ഔദ്യോഗിക ഭാഷാ കമ്മിഷൻ ചെയർമാനായും കുറേക്കാലം ജോലി നോക്കിയിരുന്നു. പിന്നീട് കേരളാ ബുക്സ് ആൻഡ് പബ്ലിക്കേഷൻ സൊസൈറ്റിയുടെ മാനേജിങ് ഡയറക്ടറായി. 1988-ൽ സർവീസിൽ നിന്നു വിരമിച്ചു. 

## സാഹിത്യം
നിരൂപണം, ഉപന്യാസം, ബാലസാഹിത്യം, കവിത എന്നീ വിഭാഗങ്ങളിലായി അര ഡസനിലേറെ കൃതികൾ അശോകൻ രചിച്ചിട്ടുണ്ട്. നാടകാസ്വാദനം എന്ന കൃതിയിൽ അനുകരണങ്ങളും അസലുകളുമായ ഏതാനും നാടകങ്ങളെക്കുറിച്ചുള്ള പഠനങ്ങൾ ഉൾ​പ്പെടുത്തിയിരിക്കുന്നു. അമേരിക്കയിലെ പ്രശസ്തനാടകകൃത്തായ യൂജീൻ ഒനീലിന്റെ മുഖ്യ നാടകങ്ങളുടെ വിശകലനാത്മക പഠനങ്ങളാണ് ഒനീൽ അനുഭവം എന്ന ഗ്രന്ഥത്തിലുള്ളത്. ഒനീലിന്റെ ലോകത്തേക്കും അമേരിക്കൻ നാടകവേദിയിലേക്കുമുള്ള ഒരു മാനസിക യാത്രയാണ് ഈ ഗ്രന്ഥം. ഭാവദീപ്തി എന്ന കൃതി ഏതാനും ഉപന്യാസങ്ങളുടെ സമാഹാരമാണ്. മലയാളസാഹിത്യത്തിലെ ശ്രദ്ധേയരായ ഏതാനും നോവൽ രചയിതാക്കളെക്കുറിച്ച് അവരുടെ മുഖ്യകൃതികൾ അവലംബമാക്കി നടത്തിയ പഠനമാണ് നോവൽ മലയാളത്തിൽ എന്ന കൃതി. തകഴി മുതൽ മുകുന്ദൻ വരെ, രാപ്പാടികൾ, കുമാരനാശാൻ എന്നിവയാണ് ഇതര കൃതികൾ. 

## അവലംബം

 
വർഗ്ഗം:1933-ൽ ജനിച്ചവർ
വർഗ്ഗം:മരിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഏപ്രിൽ 17-ന് ജനിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാളസാഹിത്യകാരന്മാർ
അതിയമാൻ വംശം

ചേരരാജവംശത്തിന്റെ ഒരു തായ്‌വഴിയാണ് **അതിയമാൻ വംശം**. അതിയമാൻ നെടുമാനഞ്ചി എന്ന രാജാവ് സ്ഥാപിച്ചതിനാൽ ആണ് ഈ വംശത്തിന് പ്രസ്തുത പേരു ലഭിച്ചത്. തമിഴ് കവയിത്രി ആയിരുന്ന ഔവ്വയാരുടെ പുരസ്കർത്താവായി നെടുമാനഞ്ചിയെ പുറനാനൂറ് എന്ന സംഘംകൃതിയിൽ പുകഴ്ത്തിയിട്ടുണ്ട്. ദ്രാവിഡദേശത്തെ 'എഴുകടൈ വള്ളലുകളിൽ' (ഔദാര്യനിധികൾ) ഒരാളായിരുന്നു അതിയമാൻ. അതിയമാന്റെ അധികാരം ഉത്തരകേരളത്തിൽ നിലനിന്നിരുന്നതായി ഉണ്ണിയച്ചീചരിതത്തിൽ (ആവാസം നിജമാക്കിനാൾ അതിയമാനല്ലൂരിതിഖ്യാതിദം) സൂചിപ്പിക്കുന്നുണ്ട്. തകടൂർ എന്ന സ്ഥലമായിരുന്നു നെടുമാനഞ്ചിയുടെ തലസ്ഥാനം.

അതിയമാൻ നെടുമാനഞ്ചിയുടെ വംശത്തിൽപെട്ട ഒരു നാടുവാഴിയായിരുന്നു നെടുമിടിലഞ്ചി. പെരും ചേരൽ ഇരുമ്പുറ എന്ന രാജാവും അതിയമാനും തമ്മിൽ യുദ്ധം ഉണ്ടായി. ആ യുദ്ധത്തിൽ അതിയമാൻ വധിക്കപ്പെട്ടു. അതിയമാന്റെ വീരാപദാനങ്ങളെ അരിശിൽ കീഴാർ പ്രകീർത്തിച്ചിട്ടുണ്ട്.

വർഗ്ഗം:ചേരസാമ്രാജ്യം
അബ്ദുല്ല കുത്തുബ് ഷാ

ബാമിനി വംശത്തിന്റെ പതനത്തെത്തുടർന്ന് സ്വതന്ത്രരാജ്യമായിത്തീർന്ന ഗോൽക്കൊണ്ടയിൽ ഭരണം നടത്തിയ കുത്തുബ് ഷാഹി വംശത്തിലെ രാജാവ്. പതിമൂന്നാമത്തെ വയസ്സിൽ സ്ഥാനാരോഹണം നടത്തി. അലസനും ആഡംബരപ്രിയനുമായ അബ്ദുല്ല കുത്തുബ് ഷാ ഭരണകാര്യങ്ങളിൽ ശ്രദ്ധിച്ചിരുന്നില്ല. ആദ്യം മാതാവും പിന്നീട് ജാമാതാവും ഭരണകാര്യങ്ങൾ നടത്തിവന്നു. മുഗൾചക്രവർത്തിമാരുമായി ഇദ്ദേഹത്തിന് പലപ്പോഴും ഏറ്റുമുട്ടേണ്ടി വന്നിട്ടുണ്ട്. 1636-ൽ ഗോൽക്കൊണ്ട ആക്രമിക്കാൻ പുറപ്പെട്ട ഷാജഹാൻ ചക്രവർത്തിയുടെ മേല്ക്കോയ്മ ഇദ്ദേഹം അംഗീകരിക്കുകയും ചക്രവർത്തിക്ക് കപ്പം കൊടുക്കുകയും ചെയ്തു. അറംഗസീബ് ഡക്കാണിൽ വൈസ്രോയി ആയിരുന്നപ്പോൾ കുത്തുബ് ഷായ്ക്കെതിരെ മീർജുംലയെ (കുത്തുബ്ഷായുടെ പ്രധാനമന്ത്രി) സഹായിക്കുകയും ഗോൽക്കൊണ്ട ആക്രമിക്കുകയും ചെയ്തു. ഗോൽക്കൊണ്ടയെ നിശ്ശേഷം കീഴടക്കണമെന്ന് അറംഗസീബ് ആഗ്രഹിച്ചെങ്കിലും ഷാജഹാന്റെ നിർദ്ദേശപ്രകാരം ഈ ഉദ്യമത്തിൽനിന്നും പിൻവാങ്ങി. ഇക്കാലത്ത് കുത്തുബ്ഷായെ വധിക്കാനുള്ള ഒരു ശ്രമം നടന്നു (1656). പക്ഷേ, ഇദ്ദേഹം രക്ഷപ്പെട്ടു. പിന്നീട് മരണംവരെ തന്റെ കൊട്ടാരത്തിൽ നിന്ന് പുറത്തുപോയില്ല. ഔറംഗസീബ് തന്ത്രപൂർവം തന്റെ മകനെക്കൊണ്ട് കുത്തുബ്ഷായുടെ മകളെ വിവാഹം ചെയ്യിക്കുകയും ഇദ്ദേഹത്തിന്റെ പിൻഗാമിയാക്കുകയും ചെയ്തു. രാജ്യത്തിന്റെ ഫലപുഷ്ടിയും, ഉരുക്ക്, വൈരം നിക്ഷേപങ്ങളും, തുണിവ്യവസായവും, മസൂലിപട്ടണത്തെ വിദേശവ്യാപാരവും കുത്തുബ്ഷായുടെ കാലത്ത് ഗോൽക്കൊണ്ടയെ ഒരു സമ്പന്നരാജ്യമെന്ന നിലയിൽ ഉയർത്തിയിരുന്നു.

ഉർദുവിലും പേർഷ്യനിലും ദക്ഖിനിയിലും കുത്തുബ്ഷാ നിരവധി കവിതകൾ രചിച്ചിട്ടുണ്ട്. ഉർദുവിലെ ആരംഭകാല കവികളുടെ കൂട്ടത്തിൽ ഇദ്ദേഹത്തിന് സമുന്നതമായ സ്ഥാനമാണുള്ളത്. സൂഫീകവികളുടെ നിഗൂഢാത്മകരീതിയിൽ ഇദ്ദേഹം എഴുതിയ ഗാനങ്ങളും കവിതകളും ആശയപുഷ്കലങ്ങളും കലാസുഭഗങ്ങളുമാണ്. കുത്തുബ്ഷായുടെ കൃതികൾ പുസ്തകരൂപത്തിൽ പ്രസിദ്ധീകരിച്ചിട്ടില്ല.

## അവലംബം
* short-biography-of-abdullah-qutb-shah 
* Abdullah Qutb Shah of Golkonda (1626-1672)